ΠΑΙΔΙΚΑ ΧΑΜΟΓΕΛΑ: ΤΙ ΣΧΕΣΗ ΕΧΟΥΝ ΤΑ ΣΗΜΕΡΙΝΑ ΠΑΙΔΙΑ ΜΕ ΤΟ SAVOIR VIVRE;\nΤΙ ΣΧΕΣΗ ΕΧΟΥΝ ΤΑ ΣΗΜΕΡΙΝΑ ΠΑΙΔΙΑ ΜΕ ΤΟ SAVOIR VIVRE;\nΟι εποχές που οι ευγενικοί τρόποι έφταναν για να χαρακτηριστεί κάποιος έχουν, προφανώς, παρέλθει. Είναι σήμερα η ευγένεια ζητούμενο; Οι συχνότεροι "ύποπτοι" για αγενείς συμπεριφορές, είναι τα πιτσιρίκια. Άδικα; Άδικα θα πουν πολλοί και αυτό γιατί κατά κοινή παραδοχή τα παιδιά ζουν στον κόσμο των μεγάλων. Είναι, όμως, μόνο η ενήλικη έλλειψη ευγενικής συμπεριφοράς, ο λόγος που "σήμερα τα παιδιά δεν έχουν τρόπους", όπως θα έλεγαν ουκ ολίγες γηραιές κυρίες στα μέσα μεταφοράς, με γκριμάτσα απαξίωσης;\nΠώς δημιουργούνται οι "καλοί τρόποι" στην παιδική ηλικία και τι πρέπει να κάνουν οι γονείς, που θεωρούν ότι η ευγένεια κατακτάται και μέσα από την ευγενικότητα; Πράγματι, είναι πολύ συχνό φαινόμενο τα παιδιά να μην μπορούν να συμπεριφερθούν ανάλογα στους διάφορους χώρους που βρίσκονται, στην καθημερινότητά τους. Το πιο χαρακτηριστικό παράδειγμα είναι το σχολείο, καθώς, ένα από τα πιο συχνά παράπονα των εκπαιδευτικών είναι πως τα παιδιά δυσκολεύονται να έχουν καλούς τρόπους, τόσο προς τους ίδιους, όσο και προς τους συμμαθητές τους.\nΤΙ ΕΙΝΑΙ ΑΥΤΟ ΠΟΥ ΚΑΝΕΙ ΤΕΛΙΚΑ ΤΑ ΠΑΙΔΙΑ ΑΓΕΝΗ;\nΗ κλινική ψυχολόγος-παιδοψυχολόγος Μαρία Σαράντη, αναφέρει: «Η συγκεκριμένη στάση των παιδιών έχει να κάνει με τη γενικότερη κατάρρευση που υφίσταται το σύστημα των αξιών σήμερα. Ζώντας σε μια κοινωνία που δίνει το μεγαλύτερο βάρος στα υλικά αγαθά, είναι λογικό τα παιδιά να υιοθετούν κι εκείνα αυτή τη στάση. Εστιάζοντας λοιπόν εκεί, παραμελούν ηθικές αξίες και καλούς τρόπους. Η συμπεριφορά αυτή των παιδιών είναι δηλαδή, κατά κάποιον τρόπο, μέρος της χαλάρωσης του συστήματος».\nΑυτό γίνεται εύκολα αντιληπτό, αν συγκρίνουμε τη σημερινή συμπεριφορά των παιδιών, με την αντίστοιχη συμπεριφορά που είχαν στο σχολείο ή μέσα στην οικογένεια τα παιδιά, μερικά χρόνια πριν. Το σίγουρο είναι, ότι τα παιδιά που φέρονταν με αγένεια αποτελούσαν την εξαίρεση και όχι τον κανόνα. «Αυτό είναι κάτι που σίγουρα ισχύει», προσθέτει η κ. Σαράντη «Δεν πρέπει όμως να μας διαφεύγει το ότι, παλιότερα ήταν πολύ έντονο και το αίσθημα του φόβου στα παιδιά, γι’ αυτό και πολλές φορές η «καλή» τους συμπεριφορά ήταν αποτέλεσμα αυτού. Φυσικά, αυτό δεν το θέλουμε. Η ευγένεια πρέπει να προκύπτει από την εκτίμηση των παιδιών για αυτόν που έχουν απέναντί τους και όχι από το φόβο».\nΤΙ ΜΠΟΡΟΥΝ ΝΑ ΚΑΝΟΥΝ ΟΙ ΓΟΝΕΙΣ ΓΙΑ ΝΑ ΒΕΛΤΙΩΣΟΥΝ ΤΗ ΣΥΜΠΕΡΙΦΟΡΑ ΤΩΝ ΠΑΙΔΙΩΝ\nΟ ρόλος της οικογένειας είναι και σε αυτόν τον τομέα πολύ σημαντικός. Το λάθος που γίνεται, συνήθως, είναι ότι η οικογένεια λειτουργεί παιδοκεντρικά. Οι γονείς εστιάζουν στα παιδιά και στο τέλος παραμελούν τη μεταξύ τους σχέση. Δεν αρκεί το να φερόμαστε καλά στα παιδιά. «Οι γονείς πρέπει να συμπεριφέρονται ο ένας στον άλλον, όπως ακριβώς θα ήθελαν να φέρονται και τα παιδιά τους ως πολίτες, καθώς τα παιδιά λειτουργούν σε μεγάλο βαθμό μιμητικά».\nΑκόμα ένα πολύ σημαντικό θέμα είναι αυτό της ελευθερίας. Τα παιδιά πρέπει σίγουρα να αισθάνονται ελεύθερα. «Η καταπίεση είναι αυτή που, πολλές φορές, τα κάνει να έχουν ξεσπάσματα στο κοινωνικό τους περιβάλλον. Αυτό, βέβαια, πρέπει να γίνεται στα πλαίσια που η ελευθερία δε μετατρέπεται σε ασυδοσία. Το παιδί πρέπει να έχει την αίσθηση ότι είναι ελεύθερο να κάνει τις επιλογές του, χωρίς όμως αυτό να συνεπάγεται την έλλειψη ορίων. Αυτό σχετίζεται πολλές φορές και με το κοινωνικό status μιας οικογένειας. Συχνά το πρόβλημα συμπεριφοράς παρατηρείται σε παιδιά που προέρχονται από οικογένειες με οικονομική άνεση και έχουν την αίσθηση ότι αυτό τους επιτρέπει να φέρονται όπως θέλουν, χωρίς να υπολογίζουν τους γύρω τους».\nΤέλος, εκ μέρους των γονιών είναι πολύ σημαντικό να εστιάζουν στα συναισθήματα των παιδιών. Μια αγενής συμπεριφορά ή ένα ξέσπασμα μπορεί να έχει βαθύτερα αίτια, σχετικά με κάτι που τα απασχολεί. «Δεν αρκεί να καλλιεργούμε μόνο το σεβασμό, ο αυτοσεβασμός είναι εξίσου σημαντικός. Είναι καλό, δηλαδή, να προσπαθούμε να κάνουμε τα παιδιά να νιώθουν καλά και με τον εαυτό τους, καθώς πολλές φορές η συμπεριφορά μας προς τους άλλους πηγάζει από το πώς είμαστε μέσα μας».\nΟΛΑ ΞΕΚΙΝΟΥΝ ΑΠΟ ΤΟΥΣ ΕΝΗΛΙΚΕΣ…\nlamprini lamprinou Κυριακή, 11 Νοεμβρίου, 2012\nόλα ξεκινούν από τους ενήλικες, ναι, αλλά και η εποχή μας είναι εποχή "αγένειας", δυστυχώς!\nΣυμφωνώ μαζί σου, Λαμπρινή! Ας γίνουμε εμείς -με την ευγενική συμπεριφορά μας- παράδειγμα για τα παιδιά μας! Μην ξεχνάμε ότι "η ευγένεια αξίζει πολλά και δεν κοστίζει τίποτε".


Θέσεις εργασίας Μηχανικών στον Ιδωτικό Τομέα στην Ελλάδα - e-theseis.gr\nHome ΜΙΚΡΕΣ ΑΓΓΕΛΙΕΣ Θέσεις εργασίας Μηχανικών στον Ιδωτικό Τομέα στην Ελλάδα\ne-theseis,gr 4:55 π.μ. ΜΙΚΡΕΣ ΑΓΓΕΛΙΕΣ,\nΑπό τεχνική εταιρεία δημοσίων έργων στα Χανιά ζητείται άτομο για το τμήμα των δημοπρασιών με προϋπηρεσία σε ανάλογη θέση Αποστολή βιογραφικών στο mail: odopcr@yahoo.gr (link sends e-mail)\nΑρχιτεκτονικό - τεχνικό γραφείο στο Αίγιο αναζητεί Αρχιτέκτονα ή Πολιτικό Μηχανικό. Προσόντα Υποψηφίου/ας, Εμπειρία σε τεχνικό γραφείο, Ξένες γλώσσες, Επιθυμητά μεταπτυχιακός τίτλος σπουδών, Επιθυμητή γνώση σχεδιαστικού προγράμματος Archicad. Αποστολή βιογραφικού: aigiotexnikografeio@gmail.com (link sends e-mail)\nΗ METRO ζητά να προσλάβει Πτυχιούχο Μηχανικό (απαραιτήτως), με Μεταπτυχιακό Τίτλο στη Διοίκηση Επιχειρήσεων για τη θέση του Διευθυντή Ανάπτυξης Νέων Καταστημάτων και Κτιριακών Εγκαταστάσεων. Απαιτείται εργασιακή εμπειρία τουλάχιστον 10 ετών στο γνωστικό αντικείμενο της θέσης. Αποστολή βιογραφικών στη διεύθυνση www.metro.com.gr μέσω της επιλογής "Αποστολή Βιογραφικού", με κωδικό θέσης : MMDD14.\nΖητείται Ηλεκτρολόγος-μηχανικός, για μόνιμη απασχόληση σε συντήρηση Φωτοβολταϊκών Σταθμών. Καθήκοντα περιλαμβάνουν προγραμματισμένους και έκτακτους ελέγχους καλής λειτουργίας, σύνταξη αναφορών και έκτακτους βλαβοληπτικούς ελέγχους. Προηγούμενη σχετική εμπειρία επιθυμητή. Αποστολή βιογραφικών: info@cantreva.com (link sends e-mail)\nΑπό το γραφείο μελετών oikonomidis architects ζητούνται αρχιτέκτονες: (α) με τουλάχιστον 5ετή εργασιακή εμπειρία. (β) με 2ετή-3ετή εργασιακή εμπειρία. απαραίτητος ο άριστος χειρισμός του autocad, επιθυμητή η πολύ καλή γνώση των 3dmax και/ή sketchup. Aποστολή βιογραφικού σημειώματος και δείγματος δουλειάς σε μορφή pdf -παρακαλώ για max 8MB- στην διεύθυνση: apply@oikoarchitects.gr (link sends e-mail).\nΤεχνικό γραφείο στην περιοχή της Γλυφάδας, αναζητά Αρχιτέκτονα ή Πολιτικό Μηχανικό με γνώσεις σχεδιασμού 2D & 3D, Ν.Ο.Κ., τακτοποιήσεις αυθαιρέτων και εμπειρία στις διεκπεραιώσεις φακέλων οικοδομικών αδειών. Ι.Χ. απαραίτητο. Αποστολή βιογραφικών στο: info@civiland.gr (link sends e-mail)\nΟι Elastic Architects αναζητούν διακοσμητή/τρια ή βιομηχανικό σχεδιαστή/τρια, με άριστη γνώση Αγγλικών για μόνιμη απασχόληση. Απαραίτητη η ικανότητα να μετατρέπουν σχέδια concept σε εφαρμογης, παρουσιάσεις και έρευνα αγοράς, άριστη γνώση 2D+3D AutoCAD, 3D Studio Max, SketchUp. Παρακαλούμε στείλτε μας το βιογραφικό σας σημείωμα στο cv@elasticarchitects.com (link sends e-mail)\nΑναρτήθηκε από e-theseis,gr στις 4:55 π.μ.


Παναγιώτης Νικολάου 3 Ιουλίου 2021 2 Ιουλίου 2021 0178\nΈγινε γνωστή σήμερα από την ΕΟΚ η προκήρυξη του πρωταθλήματος της Γ’ Εθνικής για τη σεζόν 2021-22, στο οποίο έχουν δικαίωμα συμμετοχής οι ίδιες ομάδες με πέρυσι, καθώς ως γνωστόν, το πρωτάθλημα της Γ’ Εθνικής όπως και όλα τα υπόλοιπα, θεωρήθηκε ως μη γενόμενο λόγω της πανδημίας και της διακοπής του από τις αρχές Νοεμβρίου.\nΑπό την Εύβοια, δικαίωμα συμμετοχής στο νέο πρωτάθλημα έχουν οι Τελεθριακός, ΑΕΕΠ Χαλκίδας, που θα πρέπει, όπως και όλες οι υπόλοιπες ομάδες, να έχουν αποστείλει τις δηλώσεις συμμετοχής τους, μέχρι τις 16 Ιουλίου, στα γραφεία της ΕΟΚ.\nΣτο νέο πρωτάθλημα της Β’ Εθνικής δικαιούνται να συμμετέχουν 67 ομάδες χωρισμένες σε 6 ομίλους.\nΚάθε σωματείο, σε περίπτωση που δηλώνει 12αδα στους αγώνες του, υποχρεωτικά θα πρέπει δύο αθλητές του να είναι κάτω των 21 ετών, δηλαδή γεννημένοι από το 2000 και έπειτα.\nΟι προϋποθέσεις για άνοδο και ο υποβιβασμό θα γίνουν γνωστές από την ΕΟΚ σε συμπληρωματική προκήρυξη.\nΠατήστε ΕΔΩ για να δείτε αναλυτικά την προκήρυξη της ΕΟΚ για το πρωτάθλημα της Γ’ Εθνικής 2021-22.\nΣτοίχημα: Στις διαθέσεις της Αγγλίας\nΠΑΜΠΑΙΔΩΝ ΕΣΚΑΣΕ (Γ’ ΟΜΙΛΟΣ): ΓΑΣ Βασιλικού Β’-ΓΣ Στύρων 24-81\nΠαναγιώτης Νικολάου 3 Απριλίου 2022 4 Απριλίου 2022\nΠΑΜΠΑΙΔΩΝ (Α’ ΟΜΙΛΟΣ): ΑΣΤΕΡΑΣ ΑΛΙΒΕΡΙΟΥ-ΣΤΥΡΑ 34-26\nΠαναγιώτης Νικολάου 8 Μαΐου 2019 9 Μαΐου 2019


Χαρίτσης: Δεν αφορούν τη μεσαία τάξη οι εξαγγελίες Μητσοτάκη και η πολιτική της Ν.Δ - Press Publica | Δημοσιογραφία για το δημόσιο συμφέρον\nΑρχική Pressroom Πολιτική Χαρίτσης: Δεν αφορούν τη μεσαία τάξη οι εξαγγελίες Μητσοτάκη και η πολιτική...\nΧαρίτσης: Δεν αφορούν τη μεσαία τάξη οι εξαγγελίες Μητσοτάκη και η πολιτική της Ν.Δ\n«Δεν αφορούν τη μεσαία τάξη οι εξαγγελίες της κυβέρνησης Μητσοτάκη στη ΔΕΘ«, διεμήνυσε ο εκπρόσωπος Τύπου του ΣΥΡΙΖΑ, Αλέξης Χαρίτσης, μιλώντας στην εκπομπή «Ώρα Ελλάδος 7» στο OPEN TV. Στον αντίποδα, «ήταν η κυβέρνηση του ΣΥΡΙΖΑ που έκανε μια τεράστια προσπάθεια για να βγάλει τη χώρα από τα μνημόνια και την κρίση», είπε, και συμπλήρωσε πως και από τη θέση της αξιωματικής αντιπολίτευσης «ο ΣΥΡΙΖΑ και ο Αλέξης Τσίπρας έδωσαν στη ΔΕΘ το περίγραμμα της πολιτικής που θα ακολουθήσουμε το επόμενο διάστημα αλλά και των κοινωνικών στρωμάτων που θέλουμε να εκπροσωπήσουμε, δηλαδή τους μικρομεσαίους και τη μεσαία τάξη«.\n«Η οικονομική κατάσταση της χώρας αναβαθμίστηκε τα 4 τελευταία χρόνια επί κυβέρνησης ΣΥΡΙΖΑ με βάση κυρίως τις θυσίες που έκαναν οι Έλληνες πολίτες», συνέχισε ο Αλ. Χαρίτσης και εξήγησε: «Εμείς δεν υποτιμήσαμε ποτέ τον ελληνικό λαό, και δεν είπαμε ψέματα. Η προσπάθειά μας περιλάμβανε και επώδυνα μέτρα. Αυτό το οποίο κάναμε, όμως, αμέσως μετά την έξοδο από τα μνημόνια, ήταν να ανακοινώσουμε τον Σεπτέμβριο του 2018 ένα ολόκληρο πακέτο μέτρων το οποίο τους επόμενους μήνες υλοποιήθηκε εξ’ ολοκλήρου. Οι παρεμβάσεις μας αφορούσαν στη μείωση των ασφαλιστικών εισφορών, στην επιδότηση ενοικίου, στην αύξηση του κατώτατου μισθού, σε μια σειρά από ελαφρύνσεις για τα μεσαία στρώματα που είχαν πληγεί κατά την περίοδο του κρίσης. Τα μέτρα αυτά έγιναν νόμος του κράτους. Οι πολίτες άρχισαν να βλέπουν βελτίωση, και στη συνέχεια όταν είχαμε και το δημοσιονομικό χώρο, προχωρήσαμε σε ένα δεύτερο πακέτο μέτρων ελάφρυνσης που αφορούσαν και πάλι τη μεσαία τάξη».\nΟ εκπρόσωπος Τύπου του ΣΥΡΙΖΑ διερωτήθηκε «εάν έχουμε δει κάποια μέτρα από την κυβέρνηση της Ν.Δ. τα οποία να βελτιώνουν τις οικονομικές συνθήκες και την καθημερινότητα των πολιτών», για να συμπληρώσει: «Η κυβέρνηση της Μητσοτάκη προχώρησε σε εξαγγελίες που δεν αφορούν στη μεσαία τάξη. Τα μέτρα όπως η κατάργηση της εισφοράς αλληλεγγύης και η μείωση του ΕΝΦΙΑ, τα οποία ψήφισε ο ΣΥΡΙΖΑ, δεν βλέπουμε να τα υλοποιεί ο κ. Μητσοτάκης«.\n“Ο ΣΥΡΙΖΑ μπορεί να έχασε αλλά δεν ηττήθηκε στρατηγικά”\nΩστόσο, όπως προσέθεσε ο Αλ. Χαρίτσης «ο κόσμος έκανε την επιλογή του στις 7 Ιουλίου, η οποία είναι απολύτως σεβαστή». «Ο ΣΥΡΙΖΑ μπορεί να έχασε αλλά δεν ηττήθηκε στρατηγικά όπως κάποιοι επιδίωκαν, παραμένει μια πολύ ισχυρή πολιτική δύναμη, είναι ο αδιαμφισβήτητος πρωταγωνιστής στο προοδευτικό σκέλος του πολιτικού φάσματος της χώρας, είναι το μεγαλύτερο αριστερό κόμμα στην Ευρώπη αυτή τη στιγμή. Έχει μεγάλη σημασία λοιπόν τί κάνουμε από εδώ και πέρα, πώς το 1.800.000 ψηφοφόρους που μας εμπιστεύτηκαν με την ψήφο τους θα τους δικαιώσουμε», υπογράμμισε.\n“Όλα στο φως για τη Νovartis”\nΓια το θέμα της Novartis υπογράμμισε πως «η Δικαιοσύνη πρέπει να αναζητήσει και τυχόν ποινικές ευθύνες πολιτικών προσώπων και πρέπει να αφεθεί να κάνει τη δουλειά της». Σχετικά με τη σύσταση εξεταστικής επιτροπής, ο εκπρόσωπος Τύπου τόνισε: «Ό,τι θέλει ας κάνει η κυβέρνηση, είμαστε εδώ για να βγουν όλα στο φως για να γνωρίζει ο ελληνικός λαός τι πραγματικά συνέβη«.\n“Δεν είναι ανάπτυξη οι φωτογραφικές ρυθμίσεις και η εξυπηρέτηση συμφερόντων”\nΕστιάζοντας στο θέμα των επενδύσεων και τη θέση του ΣΥΡΙΖΑ, επανέλαβε ότι «θέλουμε επενδύσεις οι οποίες σέβονται το εργατικό δίκαιο και το περιβάλλον, και δεν έρχονται σε αντιπαράθεση με άλλες οικονομικές δραστηριότητες της τοπικής κοινωνίας«. «Δεν μπορούμε να ακούμε να μας μιλούν για επενδύσεις αυτοί οι οποίοι την περίοδο 2012-2014 είχαν οδηγήσει σε μια πρωτοφανή αποεπένδυση την ελληνική οικονομία. Αντίθετα, το 2017 και το 2018 είχαμε ρεκόρ δεκαετίας στις επενδύσεις στη χώρα μας», υπογράμμισε.\nΑσκώντας κριτική στο αναπτυξιακό πολυνομοσχέδιο, ο Αλ. Χαρίτσης τόνισε: «Είναι άλλο πράγμα να προσπαθείς να πατάξεις τη γραφειοκρατία, να επιταχύνεις τις διαδικασίες και να τις απλοποιήσεις, και άλλο αυτό που επιχειρεί η Ν.Δ.«. Υπενθύμισε, δε, πως «ο ΣΥΡΙΖΑ για πρώτη φορά δημιούργησε ένα σύστημα απλοποίησης της διαδικασίας σύστασης και αδειοδότησης μιας επιχείρησης, χωρίς να χρειάζεται επίσκεψη σε καμία δημόσια υπηρεσία». «Για μας δεν είναι ανάπτυξη συγκεκριμένες φωτογραφικές ρυθμίσεις για την εξυπηρέτηση συγκεκριμένων κλάδων που συνδέονται με συγκεκριμένα συμφέροντα. Ανάπτυξη δεν είναι να δίνεις τη δυνατότητα στον υπουργό Ανάπτυξης να εκδίδει περιβαλλοντικές άδειες, τη στιγμή που υπάρχει στη χώρα μας ολοκληρωμένο πλαίσιο για την περιβαλλοντική αδειοδότηση«, κατέληξε.\nΠροηγούμενο άρθροΕΚΑ: 24ωρη απεργία την Τρίτη 24/9 ενάντια στο νέο πολυνομοσχέδιο της κυβέρνησης\nΕπόμενο άρθροΦωτίου: Η ΝΔ ελαφρύνει τους λίγους και όχι την κοινωνική πλειοψηφία


Κρισναμούρτι: Αν οι γονείς αγαπούν τα παιδιά τους | Αυτεπίγνωση\nΟ επιτυχημένος άνθρωπος είναι σκληρός, κλεισμένος στον εαυτό του, είναι φορτωμένος με την ίδια του τη σπουδαιότητα, με τις ευθύνες του, τις επιτεύξεις του και τις αναμνήσεις του. Η επιθυμία για επιτυχία είναι επιθυμία για κυριαρχία. Ο νοήμων άνθρωπος, επειδή είναι ευχαριστημένος με τα λίγα, είναι ελεύθερος από τα πολλά αποκτήματα.\nΕίμαστε πάντα φιλοξενούμενοι σ’ αυτή τη γη και πρέπει να έχουμε τη λιτότητα που έχει ένας φιλοξενούμενος. Η λιτότητα είναι κάτι πολύ βαθύτερο από το να έχουμε μόνο λίγα πράγματα δικά μας.\n*Αποσπάσματα από τις σελίδες\n➡ Χειριστικοί γονείς: χαρακτηριστικά, επιπτώσεις και αντιμετώπιση


Το «restart» βρίσκει κάτι περισσότερο από έτοιμη την Α.Ε. Βουναίνων! – ArenaLarissaGr\nΤο «restart» βρίσκει κάτι περισσότερο από έτοιμη την Α.Ε. Βουναίνων!\nσυντάκτης ArenaLarissa · Δημοσιεύτηκε 8 Σεπτεμβρίου 2021 · Ενημερώθηκε 8 Σεπτεμβρίου 2021\nΕπιστροφή στις κατηγορίες της ΕΠΣ Λάρισας για την Α.Ε. Βουναίνων, η οποία μπορεί να μην «κατέβηκε» στο περσινό πρωτάθλημα, παρόλα αυτά δεν έχασε και τίποτα, εκτός από μια κατηγορία, μιας και τα πρωταθλήματα ποτέ δεν τελείωσαν.\nΜε τον βασικό κορμό της ομάδας να επιστρέφει στα Βούναινα, μόλις λίγους μήνες μετά από την απόφαση της ομάδας να μην αγωνιστούν την περσινή χρονιά, οι «βυσσινί» με τον Γιώργο Λυκοκώστα στον πάγκο τους μοιάζουν ικανοί για την άνοδο στην Β΄ ΕΠΣ Λάρισας.\nΚαι αυτό διότι όλα τα «μεγάλα» ονόματα των προήγουμενων ετών, επέστρεψαν στα Βούναινα, για να φτιάξουν και πάλι εκείνη την μεγάλη… ωραία παρέα των περασμένων χρόνων. Χρονιές όπου τα Βούναινα πρωταγωνιστούσαν ακόμη και στην Α΄ τοπική.\nΓια την επανεκκίνηση αυτήν, της ομάδας, μας μίλησε ο Πρόεδρος του σωματείου κ. Αλέξανδρος Μερτζανίδης, ο οποίος στη πρώτη προπόνηση και αφού τελέστηκε και ο καθιερωμένος αγιασμός, ευχαρίστησε ανθρώπους του χωριού με στάθηκαν δίπλα στην ομάδα τόσο τα προηγούμενα χρόνια, όσο και την περσινή χρονιά, χρονιά που δεν αγωνίστηκε ο σύλλογος.\n«Ξεκινάμε και πάλι την προσπάθειά μας εδώ στα Βούναινα. Σαν να μην πέρασε μια μέρα. Με την αγάπη των παιδιών που ήταν στην ομάδα και επιστρέψαν και πάλι εδώ ξεκινάμε και πάλι την ομάδα του χωριού μας. Ευχαριστούμε τα παιδιά αυτά για την αγάπη που δείχνουν για τα Βούναινα. Ευχαριστούμε πολύ τον πρόεδρο της κοινότητας και τον αντιπρόεδρο της κοινότητας που φροντίζουν το γήπεδο, τον Ιωακείμ τον Χατζηλιάδη και τον Γιώργο τον Μοσχοβίτη. Ευχαριστούμε επίσης και την Άννα την Χατζησαββίδου που όλα τα χρόνια αυτά στέκεται δίπλα στην ομάδα. Εύχομαι να έχουμε μια καλή χρονιά με νίκες και στόχο το πρωτάθλημα».\nΑπό την πλευρά του ο προπονητής της ομάδας, κ. Γιώργος Λυκοκώστας αφού αρχικά ευχήθηκε υγεία σε όλα τα σωματεία, θέλησε να δώσει το στίγμα της σεζόν, την οποία και περιμένει να ξεκινήσει αλλά και να… τελειώσει.\n«Καλή ποδοσφαιρική χρονιά. Σε όλα τα σωματεία και εύχομαι αυτήν η χρονιά να ολοκληρωθεί και να μην μείνει στην μέση όπως η προηγούμενη. Υγεία χωρίς τραυματισμούς σε όλους τους ποδοσφαιριστές. Η χρονιά θα είναι δύσκολη με όλα αυτά τα οποία συμβαίνουν. Στόχος της ομάδας είναι να πρωταγωνιστήσει και να αλλάξει κατηγορία και θα προσπαθήσουμε αυτό να συμβεί μέσα από καλό ποδόσφαιρο».\nΚώστας Χριστοδούλου (Ποδοσφαιριστής): «Επιστροφή στα Βούναινα. Όμορφα συναισθήματα από αυτό εδώ το γήπεδο. Υπάρχει μια χημεία με τον σύλλογο αυτό και γι΄ αυτό και συνεχίζω εδώ. Υπάρχει ένα εκληκτικό γήπεδο που χαίρεσαι να κάνεις προπόνηση. Καλή χρονιά να έχουμε με πρωταθλητισμό και καλό ποδόσφαιρο».\nΜανώλης Κωσταρέλλος (Ποδοσφαιριστής): «Καλή ποδοσφαιρική χρονιά να έχουμε. Χωρίς τραυματισμούς. Μέσα από δουλειά να φτάσουμε την ομάδα στη κορυφή της κατηγορίας. Άλλωστε αυτός είναι και ο στόχος που έχουμε θεσπίσει. Η ομάδα να πρωταγωνιστήσει και να αλλάξει κατηγορία. Μακάρι να παίξουμε φέτος και να μην έχουμε τα περσινά, καθώς σε όλους μας έχει λείψει το ποδόσφαιρο».\nΔημήτρης Νταναβάρας (Ποδοσφαιριστής): «Μια νέα χρονιά ξεκινά εδώ στα Βούναινα με τον στόχο της ομάδας όπως και κάθε χρόνο να είναι ο πρωταθλητισμός. Πέρυσι παρά το γεγονός πως η ομάδα δεν αγωνίστηκε, εν τέλει δεν… έχασε και κάτι μιας και το πρωτάθλημα μπορεί να ξεκίνησε αλλά ποτέ δεν τελείωσε. Ευελπιστούεμ φέτος τα πράγματα να είναι καλύτερα και να παίξουμε ποδόσφαιρο. Υγεία να έχουμε και όλα θα έρθουν».


Νέα Ζηλανδία: Η σφαγή του Κράισττσερτς φέρνει στην επιφάνεια το καλύτερο και το χειρότερο της ανθρωπότητας · Global Voices στα Ελληνικά\nΗ σφαγή σε δύο τεμένη του Κράισττσερτς προκάλεσε ασύγκριτες αντιδράσεις.\nΜεταφράστηκε 02/04/2019 8:52 GMT\nΔιαβάστε το άρθρο στα Français, عربي, Italiano, Español, 日本語, English\nΗ Πρωθυπουργός της Νέας Ζηλανδίας, Τζασίντα Άρντερν. – Η φωτογραφία είναι ευγενική χορηγία: Ενημερωτικό δελτίο του Συμβουλίου της πόλης Κράισττσερτς / Kirk Hargreaves (CC BY 4.0) Περικοπή από το πρωτότυπο.\nΗ σφαγή πενήντα ατόμων την ώρα της προσευχής σε δύο τεμένη στο Κράισττσερτς έφερε ασύγκριτες αντιδράσεις τόσο στα συμβατικά μέσα όσο και στα μέσα κοινωνικής δικτύωσης στη Νέα Ζηλανδία και την Αυστραλία. Το αρχικό σοκ, οργή και θλίψη ακολούθησε μια μεγάλη συζήτηση σχετικά με τον δράστη και τις αιτίες αυτού του είδους εγκλήματος μίσους.\nΗ Νέα Ζηλανδία πενθεί\nΗ Πρωθυπουργός της Νέας Ζηλανδίας, Τζασίντα Άρντερν, έλαβε επαίνους για το ρόλο της μετά τους πυροβολισμούς που έλαβαν χώρα την Παρασκευή 15 Μαρτίου 2019. Θεωρείται ως ενωτική ηγέτις για τη συμπόνια που έχει επιδείξει και την ταχεία δράση της στη νομοθεσία περί πυροβόλων όπλων. Ο Νεοζηλανδός δημοσιογράφος David Farrier το παραδέχτηκε στο Twitter:\nαπίστευτα ενθαρρυμένος από την ηγεσία της Τζασίντα Άρντερν στη Νέα Ζηλανδία. από την καθοδήγηση για την αυστηροποίηση των νόμων περί πυροβόλων όπλων, την ενσυναίσθηση και τη συμπόνια της – ευχαριστώ\nΗ Άρντερν έκανε επίσης μια ισχυρή δήλωση για τον άνδρα που κατηγορήθηκε:\nΕίναι τρομοκράτης. Είναι εγκληματίας. Είναι εξτρεμιστής. Αλλά, όταν μιλάω, θα είναι ανώνυμος. Και προς τους άλλους, σας παρακαλώ: πείτε τα ονόματα εκείνων που χάθηκαν και όχι το όνομα του ανθρώπου που τους πήρε. Μπορεί να επεδίωξε τη φήμη, αλλά εμείς, στη Νέα Ζηλανδία, δεν θα δώσουμε τίποτα — ούτε καν το όνομά του.\nΟ φερόμενος δράστης είναι Αυστραλός πολίτης.\nΗ κυβέρνηση της Νέας Ζηλανδίας ζήτησε έρευνα για την επίθεση. Πολλοί Νεοζηλανδοί αμφισβήτησαν την αδυναμία των Αρχών τους να ανιχνεύσουν ή να περιορίσουν την ανάπτυξη ακροδεξιών εξτρεμιστών όπως οι λευκοί υπερασπιστές. Ειδήσεις ότι ο Οργανισμός Ασφάλειας Πληροφοριών δεν έχει ολοκληρώσει το σχέδιό του για την καταπολέμηση του ακροδεξιού εξτρεμισμού ενίσχυσε τις απόψεις τους.\nΤα μέσα ενημέρωσης υπό διερεύνηση\nΈχουν γίνει σοβαρές επικρίσεις για το ρόλο των συμβατικών μέσων τόσο πριν όσο και μετά από τα τρομακτικά γεγονότα. Πολλοί πιστεύουν ότι ορισμένα τμήματα συνεργάστηκαν ενισχύοντας ένα κλίμα φόβου απέναντι στους Μουσουλμάνους μετανάστες:\nτι μπορεί να γίνει για τον καθημερινό χείμαρρο ρατσισμού από το MSM -σε χαρτί, ραδιόφωνο & ψηφιακά. Κάποιες από τις πιο ακριβοπληρωμένες, πρωτοκλασάτες προσωπικότητες των μέσων ενημέρωσής μας είναι χωμένοι μέχρι το λαιμό τους σ’ αυτό, με την πλήρη υποστήριξη των παραγωγών και των εκδοτών τους και το κάνουν εδώ και χρόνια\nΗ τηλεοπτική μετάδοση τμημάτων του σε ζωντανή αναμετάδοση βίντεο του δολοφόνου, καθώς και η δημοσίευση αποσπάσματος από το λεγόμενο μανιφέστο του, έχει επίσης προκαλέσει ευρεία καταδίκη.\nΤο Facebook κατακρίθηκε για την έλλειψη δράσης του σχετικά με τη ζωντανή αναμετάδοση, η οποία διήρκεσε 17 λεπτά προτού την κατεβάσουν. Έχει ζητηθεί διαφημιστικό μποϊκοτάζ, όπως ανέφερε το Newshub NZ:\nΟι επιχειρήσεις της Νέας Ζηλανδίας αφαιρούν τις διαφημίσεις τους από το Facebook μετά την τρομοκρατική επίθεση στο Κράισττσερτς.\nΖητούν παγκόσμια υποστήριξη, καθώς ασκείται πίεση στον γίγαντα των μέσων κοινωνικής δικτύωσης για να αλλάξει την πολιτική του για τις ζωντανές αναμεταδόσεις.\nΤο πρόγραμμα Mediawatch της Αυστραλιανής Εταιρείας Ραδιοτηλεόρασης εξετάζει λεπτομερώς τα τμήματα του βίντεο που προβλήθηκαν τόσο από το MSM όσο και από τους μονόλιθους των μέσων κοινωνικής δικτύωσης στην κάλυψη της σφαγής.\nΕλευθερία έκφρασης εναντίον έκφρασης μίσους\nΑναζωπυρώθηκε επίσης η συζήτηση για το δικαίωμα στην ελευθερία του λόγου:\n“Δεν είναι κάθε ελευθερία του λόγου ίση” χιλιάδες στη #Μελβούρνη προσφέρουν την αγάπη και την υποστήριξή μας στο #Κράισττσερτς και στις δύο μουσουλμανικές κοινότητές μας – αλλά προειδοποιούν τα μέσα μαζικής ενημέρωσης μας επειδή δίνουν πλατφόρμα λόγου για μίσος προς την εκστρατεία #TheyAreUs\nΗ κυβέρνηση της Αυστραλίας μπλόκαρε βίζα για τον ακροδεξιό Μίλο Γιαννόπουλος για δεύτερη φορά μετά τις “σοκαριστικές” παρατηρήσεις που έκανε ο τελευταίος για τη σφαγή. Αυτό ακολούθησε μια προηγούμενη αλλαγή συναισθημάτων υπό πίεση από τους υποστηρικτές της ελευθερίας του λόγου.\nΟ θυμός στους αντίποδες\nΟ αμφιλεγόμενος δεξιός Αυστραλός γερουσιαστής Φρέιζερ Άννινγκ προκάλεσε καταιγίδα αντιδράσεων, όταν κατηγόρησε τη μουσουλμανική μετανάστευση για τη σφαγή. Σε ανακοίνωση προς τα μέσα ενημέρωσης, χρησιμοποιώντας το κοινοβουλευτικό επιστολόχαρτο ο Άννινγκ, ισχυρίστηκε:\n[…] αυτό που τονίζει είναι ο αυξανόμενος φόβος της κοινότητας μας, τόσο στη Νέα Ζηλανδία όσο και στην Αυστραλία, για την αυξανόμενη Μουσουλμανική παρουσία.\n[…] η πραγματική αιτία αιματοχυσίας στους δρόμους της Νέας Ζηλανδίας είναι το πρόγραμμα μετανάστευσης […]\nΆλλη μια φορά, ο Φρέιζερ Άννινγκ επικαλέστηκε τη θρησκεία μου στη σκληρή, απάνθρωπη και θεολογικά ανόητη ρητορεία του για τους Μουσουλμάνους. Αυτός είναι λόγος μίσους και πρέπει να καταγγελθεί ως ελεεινή και άθλια. Δεν είναι ικανός να ηγηθεί.\nΚαταδικάστηκε ευρέως, αλλά η πράξη ενός δεκαεπτάχρονου αγοριού σε μια αντιμεταναστευτική εκδήλωση την επόμενη Κυριακή προσέλκυσε παγκόσμια προσοχή. Ο #EggBoy [επίσης γνωστός ως #eggboi] έσπασε ένα αυγό στο κεφάλι του. Ο Άννινγκ ανταποκρίθηκε γρονθοκοπώντας τον και άτομα από το πλήθος άρπαξαν από το λαιμό και κλώτσησαν το παιδί. Γρήγορα αναδείχθηκε σε ήρωα, συμπεριλαμβανομένων μερικών τοιχογραφιών στη Μελβούρνη:\nΤοιχογραφία του #eggboy. Είναι αληθινός ήρωας εδώ γύρω.\nΟ Egg Boy έλαβε διεθνή προσοχή:\nΤην Παρασκευή, ήταν απλά ένας άλλος μαθητής γυμνασίου της Αυστραλίας. Μέχρι το τέλος του Σαββατοκύριακου, ο 17χρονος Will Connolly είχε γίνει διεθνής αίσθηση #EggBoy, ο φαρσέρ που ξεκίνησε χιλιάδες (έδωσε ή πήρε) memes.\nΩστόσο, δεν ήταν όλοι διατεθειμένοι να εγκρίνουν τις ενέργειές του:\nΠόσο διαφορετική είναι η συμπεριφορά του Egg Boy από τη συμπεριφορά των αδιάκριτων αυτουργών βίας / δολοφονίας; Ο Egg Boy δεν πρέπει να ενθαρρύνεται. Δεν είναι ήρωας.\nΣτην τελευταία καταμέτρηση, πάνω από 70.000 δολάρια Αυστραλίας [50.000 δολάρια ΗΠΑ] είχαν συγκεντρωθεί μέσω συλλογικής χρηματοδότησης για τις πιθανές νομικές δαπάνες του. Θα δωρίσει τα περισσότερα χρήματα στα θύματα του Κράισττσερτς.\nΠόλεμος δηλώσεων με την Τουρκία\nΕν τω μεταξύ, μια πολιτική διένεξη έχει ξεσπάσει σχετικά με τις “εμπρηστικές” παρατηρήσεις του προέδρου της Τουρκίας Ερντογάν κατά τη διάρκεια προεκλογικής ομιλίας. Προφανώς πρότεινε οι άνθρωποι με αντιμουσουλμανικά συναισθήματα που συμμετέχουν στους εορτασμούς της Ημέρας Anzac [ΣτΜ: Εθνική μέρα μνήμης στην Αυστραλία και τη Νέα Ζηλανδία] στην Καλλίπολη να επιστρέψουν σε φέρετρα όπως οι προπάτορές τους στον Α’ Παγκόσμιο Πόλεμο.\nΟ πρωθυπουργός της Αυστραλίας Σκοτ Μόρισον αντέδρασε έντονα λέγοντας ότι όλες οι διπλωματικές επιλογές ήταν στο τραπέζι. Ο αρχηγός της αντιπολίτευσης Μπίλ Σορτεν επέπληξε επίσης τον Ερντογάν. Η κυβέρνηση της Νέας Ζηλανδίας ήταν πιο συγκρατημένη στην απάντησή της. Ο Υπουργός Εξωτερικών θα αναλάβει το ζήτημα, όταν επισκεφθεί την Τουρκία τις επόμενες ημέρες.\nΟ Μόρισον δεν έλαβε στήριξη άνευ κριτικής στην πατρίδα. Αυτό το τουΐτ ήταν μόνο ένα από τα πολλά που τον κατηγόρησαν για μια ιστορία χρήσης του mουσουλμανικού εξτρεμισμού για πολιτικούς σκοπούς:\nΟ Ερντογάν είναι λάθος, αλλά αυτό συμβαίνει όταν 1. Έχεις μια αυστραλιανή κυβέρνηση που έχει εδώ και χρόνια πολιτική διγλωσσίας με ρατσισμό και ισλαμοφοβία και 2. Υποστηρίζεις τον λαϊκισμό με βάση την πίστη (για τον οποίο ο Μόρισον και ο Ερντογάν είναι και οι δύο παραδείγματα)\nΦαίνεται ότι η τουρκική κυβέρνηση υποχώρησε υποστηρίζοντας ότι ο Ερντογάν ήταν εκτός πλαισίου.\nΟι Νεοζηλανδοί επιδεικνύουν ενότητα\nΣε πλήρη αντίθεση με μερικές από τις διαφωνίες που συμβαίνουν στην Αυστραλία, ο λαός της Νέας Ζηλανδίας έχει επιδείξει ένα ενωτικό πνεύμα, το οποίο αποτελεί παράδειγμα αυτών των αυθόρμητων χορών χάκα από τους μαθητές του Κράισττσερτς:


Συζήτηση για το λίπος: ανασφάλεια μπροστά στον καθρέφτη - γυναίκα - 2021\nΚύριος - γυναίκα - Συζήτηση για το λίπος: ανασφάλεια μπροστά στον καθρέφτη\nΣυζήτηση για το λίπος: ανασφάλεια μπροστά στον καθρέφτη\nΕάν ήσασταν παρόντες σε μια συζήτηση που αφορούσε πολλές γυναίκες, δεν θα χρειαζόταν πολύς χρόνος για να λάβετε παρατηρήσεις, a priori αθώοι, για το πόσα κιλά περισσότερων νομίζουν ότι έχουν. Αυτό το έθιμο γίνεται όλο και πιο κοινό και έχει ήδη δημιουργηθεί, στα αγγλικά, ως λίγη συζήτηση.\nΠερισσότερο από το 90 τοις εκατό των γυναικών έχουν ζητήσει την ίδια στιγμή να αισθάνονται λιπαρά, παρόλο που δεν μπορούν σε καμία περίπτωση να θεωρηθούν ως υπέρβαροι. Και ένα τρίτο από αυτά το κάνουν συνεχώς. Είναι οι ανησυχητικές ανακαλύψεις του Ψυχολογία γυναικών Τετάρτη.\nΤο λίγη συζήτηση, περιλαμβάνει τόσο κοινές φράσεις για εμάς, όπως: "Είμαι λίπος", "πρέπει να χάσω μερικά κιλά", "Μήπως αυτό το παντελόνι μου κάνει λίπος;" Αυτό που λένε οι ειδικοί είναι ότι αυτός ο τύπος συνομιλιών Προσπαθούν να ηρεμήσουν την δυσαρέσκεια που έχει η γυναίκα με το σώμα της μέσα από ερωτήσεις που είναι καμουφλαρισμένες για τα υπόλοιπα. Έχουν το ρόλο της επιδίωξης της ηρεμίας μέσω της συνεχούς ενίσχυσης, που "δεν είναι ανόητο, αν είστε τέλειος" είναι η φράση που επιθυμείτε να προσπαθήσετε να ηρεμήσετε τη δυσαρέσκειά σας.\nΛείπει το μυαλό μας\nΌλοι πιστεύουμε ότι το σώμα μας είναι μεγαλύτερο από αυτό που πραγματικά είναι. Το μυαλό σας εξαπατά κάνοντας σας να πιστεύετε ότι το σώμα σας μπορεί να είναι δύο τρίτα μεγαλύτερα, σημειώνει πρόσφατη μελέτη που πραγματοποιήθηκε στο Πανεπιστήμιο του Λονδίνου. Αυτό μας δίνει έναν από τους λόγους για να εξηγήσουμε τον μεγάλο αριθμό περιπτώσεων ανορεξίας και βουλιμίας που υπάρχουν βάσει της παραμόρφωσης της ίδιας της εικόνας.\nΗ μελέτη υποστήριξε ότι μέρη του σώματος όπως το στομάχι ή οι μηροί ήταν οι πιο παραμορφωμένοι για τις γυναίκες που ένιωσαν άγχος για την εικόνα του σώματός τους. Δημιουργούμε συνήθως μια ακριβή αναπαράσταση του σώματός μας μέσω του οπτικού, αλλά είναι δύσκολο να ξεφύγουμε από το ψυχικό μοντέλο που μας επιβάλλει ο εγκέφαλος. Δηλαδή, τείνουμε να αλλάξουμε την τελειότητα του σώματος και ακόμη περισσότερο στις περιοχές που μας κάνουν πιο περίπλοκες.\nΚάθε φορά που κοιτάζετε στον καθρέφτη, να θυμάστε ότι αυτό που βλέπετε δεν θα είναι μια πιστή αναπαράσταση του σώματός σας, προσπαθήστε να ξεχάσετε τις ανασφάλειες και τους φόβους σας και να ξεχάσετε να αλλάξετε τη διατροφή σας.\n- Αντικαταστήστε αυτές τις σκέψεις με κάτι ρεαλιστικό και θετικό.\n- Μην συγκρίνετε το σώμα σας με τα υπόλοιπα.\n- Εκτιμήστε το σώμα σας όπως είναι.\n- Ποτέ μην μιλάτε για λίπος μπροστά στα παιδιά σας. Μην τους δώσετε αυτές τις κακές συνήθειες.\nΒίντεο: Calling All Cars: A Child Shall Lead Them / Weather Clear Track Fast / Day Stakeout\nΑεροπλάνο, βάρκα, τρένο. Αυτά είναι μερικά μόνο από τα μέσα μεταφοράς που μπορούν να χρησιμοποιήσουν οι οικογένειες για να φτάσουν στον προορισμό τους. Φυσικά, σε αυτό ...


Elafonisos Run 2019: Τρέχουμε στην Ελαφόνησο στις 28-30 Ιουνίου - iTravelling\nElafonisos Run 2019: Τρέχουμε στην Ελαφόνησο στις 28-30 Ιουνίου\nΤαξιδεύουμε στην Ελαφόνησο με το Elafonisos Run 2019 και την Holiday Your Fitness και απολαμβάνουμε διασκέδαση και άθληση σε ένα.\nΤο καλοκαίρι πλησιάζει και μαζί του η διάθεση για άθληση αλλά και επαφή με τη φύση! Διασκέδασε, αθλήσου και απόλαυσε ένα από τα πιο εξωτικά μέρη της Ελλάδας! Ο πρώτος τριήμερος αγώνας δρόμου 5 και 10 χιλιομέτρων στην Ελαφόνησο, το Elafonisos Run 2019, είναι γεγονός και θα διεξαχθεί στις 28-30 Ιουνίου από την Holiday Your Fitness.\nΟι παράλληλες διαδρομές θα διεξαχθούν στις 29 Ιουνίου με ώρα εκκίνησης τις 9 π.μ. και ο τερματισμός θα είναι κοινός για όλους τους συμμετέχοντες. Ακριβώς μετά το πέρας των αγώνων θα ακολουθήσει η εκδήλωση για την απονομή των βραβείων! Στόχος της διοργάνωσης, είναι η καθιέρωσή του run, έτσι ώστε να λαμβάνει χώρα κάθε χρόνο, προσελκύοντας στην Ελαφόνησο ταξιδιώτες και αθλητές τόσο από την Ελλάδα όσο και από το εξωτερικό.\nElafonisos Run 2019: Κλείστε το εισιτήριό σου!\nΑν σε ενδιαφέρει μόνο ο αγώνας στις 29 Ιουνίου, μπορείς να κάνεις κράτηση του εισιτηρίου σου μέσω της πλατφόρμας κάνοντας κλικ ΕΔΩ και να λάβεις μέρος στον αγώνα των 5 ή 10 χιλιομέτρων.\nΈνα τριήμερο χαλάρωσης, δράσης και διασκέδασης στην Ελαφόνησο! Αν θέλεις να δεις την Ελαφόνησο, να τρέξεις και να περάσεις φανταστικά με το υπόλοιπο group τότε το πακέτο που αφορά όλο το τριήμερο είναι για σένα. Ετοιμάσου να ζήσεις μια αξέχαστη εμπειρία, που θα συνδυάζει τον αθλητισμό με την ομορφιά της Ελληνικής φύσης!\nΓια περισσότερες πληροφορίες και κρατήσεις για το Elafonisos Run 2019 μπες ΕΔΩ.\nElafonisos Run 2019 Holiday Your Fitness iTravelling WELLNESS Αγώνας δρόμου ΕΛΑΦΟΝΗΣΟΣ


Νικόλαος Πλαστήρας - ΕΟΣ Καρδίτσας\nΑρχική » Νικόλαος Πλαστήρας\nΤο 1912, πήρε μέρος στους Βαλκανικούς Πολέμους και διακρίθηκε σε πολλές μάχες. Μάλιστα στη Μάχη του Λαχανά, οι συμπολεμιστές του, του έδωσαν το προσωνύμιο «Μαύρος Καβαλάρης». Κατά την περίοδο του Εθνικού Διχασμού (1916) συντάχθηκε με τον Ελευθέριο Βενιζέλο και προσχώρησε στο Κίνημα της Εθνικής Αμύνης, ενώ στη Mικρασιατική εκστρατεία διακρίθηκε κατά την τουρκική αντεπίθεση στο Σαγγάριο, που προκάλεσε την κατάρρευση του Μετώπου. Μετά τη μικρασιατική Καταστροφή συμμετείχε στη δημιουργία της «Επαναστατικής Επιτροπής» που ανάγκασε τον βασιλιά Κωνσταντίνο να παραιτηθεί υπέρ του υιού του Γεωργίου Β’.\nΑπό το 1924 έως το 1933, ο Νικόλαος Πλαστήρας ζει μεταξύ Ιταλίας και Ελλάδας. Όταν στις εκλογές της 6ης Μαρτίου 1933 η αντιβενιζελική «Ηνωμένη Αντιπολίτευσις» αναδείχθηκε νικήτρια, ο Πλαστήρας προσπάθησε να αποτρέψει την πολιτική μεταβολή μ’ ένα πραξικόπημα που απέτυχε παταγωδώς. Με το ενδεχόμενο να διωχθεί ποινικά για εσχάτη προδοσία, αναχώρησε κρυφά και εγκαταστάθηκε στη Νίκαια της Γαλλίας. Τελικά, δεν διώχθηκε για το πραξικόπημα, αλλά για το φιλοβενιζελικό κίνημα της 1ης Μαρτίου 1935. Αν και βρισκόταν μακριά από την Ελλάδα, καταδικάστηκε σε θάνατο μαζί με τον Βενιζέλο.\n← Φωτογραφίες ΕΟΣΚ\nΚυκλικές διαδρομές →\nTotal Users : 116426\nTotal views : 471643


Πιστοποιήσεις - Καλλυντικά Tango\nΗ εταιρεία ανταποκρίνεται στις υψηλές προσδοκίες των πελατών της και εξασφαλίζει τη σταθερή ποιότητα των προϊόντων της με την εφαρμογή στην παραγωγική της διαδικασία του προτύπου ISO 9001 και επιπλέον για την παραγωγή των καλλυντικών του προτύπου ISO 22716 (Good Manufacturing Practices). Επίσης, έχει εγκαταστήσει Σύστημα Περιβαλλοντικής Διαχείρισης σύμφωνα με το πρότυπο ISO 14001.\nΕκτός όμως των πιστοποιήσεων ISO, τα καλλυντικά Tango έχουν λάβει και την πιστοποίηση zampple.\nΤο zampple είναι μια μοναδική για τα παγκόσμια δεδομένα λέσχη καταναλωτών, η οποία δίνει τη δυνατότητα στα μέλη του να δοκιμάζουν προϊόντα, προκειμένου να τα αξιολογήσουν και να τα συστήσουν. Το σημαντικότερο είναι οτι τα μέλη του zampple χρησιμοποιούν το προϊόν υπό κανονικές συνθήκες και προσφέρουν αντικειμενικές αξιολογήσεις.\nΚάθε μήνα οι καταναλωτές που είναι μέλη του zampple δοκιμάζουν και αξιολογούν πάνω από 20.000 προϊόντα διαφορετικών κατηγοριών. Όσα από αυτά αξιολογούνται εξαιρετικά θετικά και πληρούν συγκεκριμένα κριτήρια σε τομείς όπως η αποδοτικότητα, η αξία και η συσκευασία, παίρνουν την πιστοποίηση του zampple, που αποτυπώνεται με το αντίστοιχο σήμα.\nΠερισσότερες πληροφορίες: zampple.com\nΠώς τα πήγε το Tango;\nΤα γαλακτώματα σώματος Tango δοκιμάστηκαν από 1.105 άτομα και πρόσφεραν μια πολύ καλή καταναλωτική εμπειρία. Σύμφωνα με τους καταναλωτές που συμμετείχαν στη δοκιμή, το Tango έχει ελαφριά και λεπτόρευστη υφή, ποικιλία ωραίων και πρωτότυπων αρωμάτων ενώ προσφέρει μία ενυδάτωση που διαρκεί. Ταυτόχρονα, η τιμή πώλησης χαρακτηρίστηκε ως το πιο δυνατό του στοιχείο (value for money).\nΟι καταναλωτές που το δοκίμασαν θα το σύστηναν;\nΤο 48% των καταναλωτών που δοκίμασαν το Tango, όχι μόνο έμειναν ικανοποιημένοι αλλά θα τα σύστηναν και σε άλλους! Έτσι, τα Tango πέτυχαν στον δείκτη Net Promoter Score το εντυπωσιακό μέσο ποσοστό 27% (κάποια προϊόντα Tango έφτασαν μέχρι και στο 34%), όταν ο μέσος όρος του ανταγωνισμού είναι 3-5%!\nΤο γαλάκτωμα σώματος Tango προσφέρει μία πολύ καλή καταναλωτική εμπειρία. Το προϊόν έχει ελαφριά & λεπτόρευστη υφή, ποικιλία ωραίων & πρωτότυπων αρωμάτων ενω φαίνεται να προσφέρει μία ενυδάτωση που διαρκεί. Η τιμή πώλησης φαίνεται να είναι το πιο δυνατό στοιχείο του Tango body milk.\nΠροσφέρει αποτελεσματική ενυδάτωση της επιδερμίδας που διαρκεί, έχει ελαφριά υψή που δεν αφήνει λιπαρή την επιδερμίδα.\n• Απορροφάται γρήγορα – Απλώνεται εύκολα\n• Περιέχει αμυγδαλέλαιο ή λάδι ελιάς, αλόη και βιταμίνη Ε\n• Έχει φυσικά αρώματα φυτών και λουλουδιών\nΟι καταναλωτές σε μεγάλο βαθμό (63%) θεωρούν ότι πρόκειται για ένα προϊόν που φτιάχτηκε για αυτούς. Αρχικά γιατί κάνει αυτό που υπόσχεται (ενυδάτωση) αλλά και χάρη στην εξαιρετικά χαμηλή του τιμή.\n*Από την επίσημη αναφορά του zampple για τα γαλακτώματα Tango\nΕνημερωθείτε πρώτοι για τα νέα προϊόντα μας και τις προσφορές μας


Αποτελέσματα α τριμήνου 2011 του Ομίλου Marfin Popular Bank - PDF\nDownload "Αποτελέσματα α τριμήνου 2011 του Ομίλου Marfin Popular Bank"\n1 Δελτίο τύπου 26 Μαΐου Αποτελέσματα α τριμήνου του Ομίλου Marfin Popular Bank Τα καθαρά κέρδη του α τριμήνου διαμορφώθηκαν σε 71 εκατ. Τα καθαρά έσοδα από τόκους ανήλθαν σε εκατ. το α τρίμηνο, ενισχυμένα κατά 3% σε ετήσια βάση και 5% σε σχέση με το προηγούμενο τρίμηνο. Το σύνολο των εσόδων παρουσίασε αύξηση 15% σε ετήσια βάση και 33% σε σχέση με το προηγούμενο τρίμηνο και διαμορφώθηκε σε εκατ., αντικατοπτρίζοντας τη βελτίωση των καθαρών εσόδων από τόκους και τα υψηλότερα χρηματοοικονομικά και άλλα έσοδα. Τα οργανικά έσοδα από τραπεζικές εργασίες παρουσίασαν αύξηση 4% σε σχέση με το προηγούμενο τρίμηνο και διαμορφώθηκαν σε εκατ. Ο Όμιλος διατήρησε ισχυρή κεφαλαιακή βάση, με το δείκτη πρωτοβάθμιων κεφαλαίων (Tier I) να διαμορφώνεται σε 12.1%, 210 μονάδες βάσης υψηλότερα σε σχέση με το προηγούμενο τρίμηνο, ένας από τους υψηλότερους μεταξύ των τραπεζών της Ευρωζώνης. Το σύνολο των χορηγήσεων ενισχύθηκε 1% σε ετήσια βάση σε 26.6 δισ. Το σύνολο των καταθέσεων διαμορφώθηκε σε 24.0 δισ., σημειώνοντας μείωση 1% σε ετήσια βάση. Ο δείκτης μη εξυπηρετούμενων χορηγήσεων παρουσίασε σημαντικά χαμηλότερη μεταβολή από αυτή του κλάδου και διαμορφώθηκε σε 8.0%. Στις 24 Μαΐου, o Όμιλος ολοκλήρωσε με επιτυχία την έκδοση των πρώτων καλυμμένων αξιογράφων στην Κύπρο ύψους 1 δισ., μετά την έγκριση από την Κεντρική Τράπεζα της Κύπρου. Σχολιάζοντας τα οικονομικά αποτελέσματα του α τριμήνου, ο κ. Ευθύμιος Μπουλούτας, Διευθύνων Σύμβουλος του Ομίλου Marfin Popular Bank, έκανε την ακόλουθη δήλωση: Ο Όμιλος της Marfin Popular Bank πέτυχε ισχυρή λειτουργική απόδοση για ένα ακόμα τρίμηνο, επιδεικνύοντας σταθερή οργανική πορεία στις δραστηριότητές του στην Ελλάδα, καθώς και σταθερή βελτίωση της οργανικής κερδοφορίας στις δραστηριότητες εκτός Ελλάδας. Η Τράπεζα συνεχίζει να ωφελείται από την ευνοϊκή κατανομή του ενεργητικού της, με το 54% των χορηγήσεων να αντιστοιχεί σε δραστηριότητες εκτός Ελλάδας, διαθέτοντας παράλληλα μια ευρεία καταθετική βάση. Η λειτουργική βελτίωση του Ομίλου για το τρίμηνο αντικατοπτρίζει τη βελτίωση του περιθωρίου τόσο στην Ελλάδα όσο και στην Κύπρο συνεισφέροντας στην κατά 5% άνοδο σε σχέση με το προηγούμενο τρίμηνο των καθαρών εσόδων από τόκους. Η ισχυρή ανάπτυξη εσόδων σε συνδυασμό με τη συγκράτηση των εξόδων είχαν ως αποτέλεσμα την αύξηση των κερδών προ-προβλέψεων κατά 58% σε σχέση με το προηγούμενο τρίμηνο, επιτρέποντας στον Όμιλο να ενισχύσει περαιτέρω το σύνολο των συσσωρευμένων προβλέψεων και τα κεφάλαια του. Τόσο ο ρυθμός αύξησης των νέων μη εξυπηρετούμενων δανείων για το τρίμηνο όσο και το κόστος δανεισμού παρέμειναν σε σταθερά επίπεδα, αντικατοπτρίζοντας την ευρεία διασπορά του ενεργητικού ανά γεωγραφική περιοχή και προϊόν. Η ευρεία διασπορά του χαρτοφυλακίου χορηγήσεων σε συνδυασμό με την ισχυρή και αποτελεσματική διαχείριση κινδύνου έδωσε στον Όμιλο τη δυνατότητα να επιτύχει μία από τις μικρότερες μεταβολές του δείκτη μη εξυπηρετούμενων δανείων έναντι του κλάδου. Παρά τις δυσμενείς επιχειρηματικές συνθήκες, ο Όμιλός μας παραμένει συνεπής στη στήριξη των πελατών του σε όλες τις γεωγραφικές περιοχές που δραστηριοποιείται, στοχεύοντας στην υποστήριξη της οικονομικής ανάπτυξης αυτών των χωρών. Αυτή η στρατηγική στηρίζεται σε μια ισχυρή κεφαλαιακή βάση που υπερβαίνει τα 3.8 δισ. και αντιστοιχεί σε συνολικό δείκτη κεφαλαιακής επάρκειας 13.8%, έναν από τους υψηλότερους στον κλάδο. 1\n2 Έσοδα & έξοδα Τα συνολικά έσοδα του α τριμήνου αυξήθηκαν σε εκατ. Τα συνολικά έσοδα, αναπροσαρμοσμένα για τα έκτακτα κεφαλαιακά κέρδη ύψους 53.4 εκατ. από την πώληση της θυγατρικής στην Αυστραλία, ανήλθαν σε εκατ., σημειώνοντας αύξηση 10% σε σχέση με το προηγούμενο τρίμηνο. Σε ετήσια βάση, τα αναπροσαρμοσμένα συνολικά έσοδα ήταν 4% χαμηλότερα, κυρίως λόγω της κατά 23% πτώσης των χρηματοοικονομικών και άλλων εσόδων. Τα καθαρά έσοδα από τόκους (NII) αυξήθηκαν 3% σε ετήσια βάση και 5% σε τριμηνιαία βάση σε εκατ. το α τρίμηνο, αντανακλώντας την αύξηση στο καθαρό περιθώριο κέρδους (NIM) κατά 9 μονάδες βάσης σε ετήσια βάση και 14 μονάδες βάσης σε τριμηνιαία βάση σε 1.92%. Η διεύρυνση του περιθωρίου οφείλεται στη βελτίωση του περιθωρίου των δανείων σε όλες τις γεωγραφικές περιοχές και των καταθέσεων στην Κύπρο. Τα καθαρά έσοδα από δικαιώματα και προμήθειες ανήλθαν σε 46.4 εκατ. το α τρίμηνο του, 13% χαμηλότερα σε ετήσια βάση και 2% χαμηλότερα σε τριμηνιαία βάση. Η χαμηλή δραστηριότητα στις αγορές κεφαλαίου και στις τραπεζικές δραστηριότητες είναι οι βασικοί λόγοι για την πτώση των εσόδων από δικαιώματα και προμήθειες. Οι συνεχιζόμενες προσπάθειες για τον εξορθολογισμό του κόστους οδήγησαν σε περαιτέρω μείωση του ρυθμού μεταβολής του κόστους. Τα λειτουργικά έξοδα ανήλθαν σε εκατ., 2% υψηλότερα σε ετήσια βάση και 8% χαμηλότερα σε τριμηνιαία βάση. Τα λειτουργικά έξοδα του Ομίλου συγκρατήθηκαν σε ικανοποιητικά επίπεδα, παρά τον σχετικά υψηλό πληθωρισμό στην Ελλάδα και την ανελαστική πολιτική αμοιβών στην Κύπρο. Ο δείκτης εξόδων προς έσοδα μειώθηκε σε 60.1% το α τρίμηνο έναντι 72.3% το προηγούμενο τρίμηνο. Η επιτυχημένη συγχώνευση των τραπεζών Marfin Egnatia Bank με τη Marfin Popular Bank αναμένεται να οδηγήσει σε περαιτέρω συνέργειες και στη βελτίωση της αποδοτικότητας του Ομίλου. Κερδοφορία Το α τρίμηνο τα καθαρά κέρδη του Ομίλου που αναλογούν στους μετόχους διαμορφώθηκαν σε 71.0 εκατ. Τα καθαρά κέρδη αναπροσαρμοσμένα για τα κεφαλαιακά κέρδη ύψους 53.4 εκατ. από την πώληση της θυγατρικής στην Αυστραλία και τα 3 εκατ. από την έκτακτη φορολογική εισφορά επί των καταθέσεων στην Κύπρο διαμορφώθηκαν σε 20.6 εκατ. το α τρίμηνο του, περίπου 5 φορές υψηλότερα σε τριμηνιαία βάση, ενώ σε ετήσια βάση σημείωσαν μείωση 51%, κυρίως λόγω των χαμηλότερων χρηματοοικονομικών εσόδων. Δάνεια & καταθέσεις Το συνολικό χαρτοφυλάκιο χορηγήσεων του Ομίλου σημείωσε αύξηση 1% σε ετήσια βάση σε 26.6 δισ. το α τρίμηνο, ενώ αντίθετα σημείωσε μείωση 1% σε τριμηνιαία βάση. Στην Ελλάδα το χαρτοφυλάκιο χορηγήσεων μειώθηκε κατά 3% σε ετήσια βάση και 2% σε τριμηνιαία βάση και διαμορφώθηκε σε 13.6 δισ. το α τρίμηνο. Στην Κύπρο, το χαρτοφυλάκιο χορηγήσεων ενισχύθηκε σημαντικά, κατά 7% σε ετήσια βάση, κυρίως λόγω της σημαντικής αύξησης κατά 10% των επιχειρηματικών δανείων και 5% των στεγαστικών δανείων σε ετήσια βάση. Σε τριμηνιαία βάση, το συνολικό Κυπριακό χαρτοφυλάκιο χορηγήσεων αυξήθηκε κατά 1% και ανήλθε σε 10.6 δισ. Το χαρτοφυλάκιο χορηγήσεων του Ομίλου αποτελείται από 69% δάνεια προς επιχειρήσεις και 31% δάνεια προς νοικοκυριά το α τρίμηνο. Τα στεγαστικά δάνεια ανήλθαν σε 18% του συνολικού χαρτοφυλακίου χορηγήσεων και τα καταναλωτικά σε 13% το α τρίμηνο, διαμορφώνοντας την ίδια κατανομή με το δ τρίμηνο. 2\n3 Οι καταθέσεις σημείωσαν μείωση 1% σε ετήσια βάση και 4% σε τριμηνιαία βάση και διαμορφώθηκαν σε 24 δισ. κυρίως λόγω της μείωσης των καταθέσεων στην Ελληνική αγορά. Οι καταθέσεις της μονάδα Διεθνούς Τραπεζικής του Ομίλου στην Κύπρο αυξήθηκαν σημαντικά κατά 25% σε ετήσια βάση και 2% σε τριμηνιαία βάση, βάσει αναπροσαρμοσμένων μεγεθών για την ισοτιμία του ευρώ με το αμερικάνικο δολάριο. Οι καταθέσεις σε ευρώ για την μονάδα Διεθνούς Τραπεζικής του Ομίλου ανήλθαν σε 5.9 δισ. το α τρίμηνο από 4.8 δισ. το α τρίμηνο. Ρευστότητα & πηγές χρηματοδότησης Η ρευστότητα του Ομίλου είναι από τις πιο υγιής στον ευρύτερο ελληνικό και κυπριακό τραπεζικό τομέα. Παρά τις συνθήκες περιορισμένης ρευστότητας, ο λόγος δανείων προς καταθέσεις διατηρήθηκε σε ικανοποιητικό επίπεδο 107% στις 31 Μαρτίου. Η χρηματοδότηση της Marfin Popular Bank αποτελείτο 68% από καταθέσεις στις 31 Μαρτίου έναντι 67% στις 31 Δεκεμβρίου. Η χρηματοδότηση του Ομίλου χαρακτηρίζεται από περιορισμένη εξάρτηση σε καλυμμένες ομολογίες και την Ευρωπαϊκή Κεντρική Τράπεζα (ΕΚΤ). Η εξάρτηση από τη χρηματοδότηση της ΕΚΤ μειώθηκε κατά το τελευταίο τρίμηνο από 6.9 δισ. στις 31 Δεκεμβρίου σε 5.5 δισ. στις 31 Μαρτίου. Στις 24 Μαΐου, η Marfin Popular Bank ολοκλήρωσε με επιτυχία τη σύσταση του νέου προγράμματος καλυμμένων αξιογράφων ύψους 5 δισ., καθώς επίσης και την έκδοση των πρώτων καλυμμένων αξιογράφων στην Κύπρο ύψους 1 δισ. μετά την έγκριση από την Κεντρική Τράπεζα της Κύπρου. Τα καλύμματα αποτελούνται από Κυπριακά στεγαστικά δάνεια, ενώ τα καλυμμένα αξιόγραφα είναι πλήρους αναγωγής ( full recourse ) στην Marfin Popular Bank και διέπονται από το Κυπριακό νομικό πλαίσιο περί καλυμμένων αξιογράφων και την οδηγία της Κεντρική Τράπεζας της Κύπρου που θεσπίστηκαν το Δεκέμβριο. Η Marfin Popular Bank, ως ο μόνος Κυπριακός τραπεζικός οργανισμός με σημαντική εμπειρία στη δημιουργία καλυμμένων αξιογράφων, συνέβαλλε καθοριστικά στη διαδικασία των εκτενών διαβουλεύσεων με όλες τις αρμόδιες αρχές με αποτέλεσμα τη θεμελίωση ενός πολύ ισχυρού νομικού πλαισίου. Ο νέος νόμος περί καλυμμένων αξιογράφων θεωρείται από τους συμμετέχοντες στην αγορά ως ένας από τους πιο ισχυρούς στην Ευρώπη, «παρέχοντας στους επενδυτές καλυμμένων αξιογράφων ισχυρή νομική προστασία», ενώ η Moody s «αξιολογεί την ισχύ του νομικού πλαισίου περί καλυμμένων αξιογράφων ως TPI Positive» (Moody s, New Issue Report, May 24, ). Το νέο πρόγραμμα για τα καλυμμένα αξιόγραφα προσθέτει μια νέα πηγή ρευστότητας στον Όμιλο, η οποία μόνο για το αγγίζει τα 2 δισ. Ο Όμιλος έχει αποπληρώσει με επιτυχία περισσότερα από 1 δισ. σε ομολογίες κατά τη διάρκεια του, ενώ δεν έχει αποπληρωμές ομολογιών μέσα στο. Ποιότητα ενεργητικού Το α τρίμηνο, τα μη εξυπηρετούμενα δάνεια για την Ελλάδα αυξήθηκαν κατά 135 εκατ., ενώ για τις δραστηριότητες του Ομίλου εκτός Ελλάδος σημειώθηκε μείωση κατά 17 εκατ., ως αποτέλεσμα της σημαντικής βελτίωσης που παρουσίασαν οι αγορές της Κύπρου, της Ουκρανίας και της Ρουμανίας. Ο δείκτης μη εξυπηρετούμενων δανείων για το σύνολο του Ομίλου διαμορφώθηκε σε 8.0% το α τρίμηνο, σημειώνοντας αύξηση κατά 50 μονάδες βάσης έναντι του δ τριμήνου, σε αρκετά χαμηλότερα επίπεδα από τη μέση τριμηνιαία μεταβολή του δείκτη δανείων σε καθυστέρηση του κλάδου. Ο δείκτης δανείων σε καθυστέρηση επηρεάστηκε από την απομόχλευση του χαρτοφυλακίου χορηγήσεων, ιδιαίτερα στην καταναλωτική πίστη σε όλες τις περιοχές δραστηριοποίησης του Ομίλου. Οι προβλέψεις ανήλθαν σε 78.4 εκατ. το α τρίμηνο, σημειώνοντας αύξηση 10% σε ετήσια βάση. Ο δείκτης κάλυψης μη εξυπηρετούμενων χορηγήσεων για το α τρίμηνο διαμορφώθηκε σε 48%. Το ποσοστό κάλυψης αυξάνεται σε 147% λαμβάνοντας υπόψη τις εμπράγματες εξασφαλίσεις καθώς και τις προσωπικές και εταιρικές εγγυήσεις των πελατών, διαμορφώνοντας μια ικανοποιητική εικόνα για τον Όμιλο λαμβάνοντας υπόψη τη συντηρητική δομή του χαρτοφυλακίου χορηγήσεων. 3\n4 Ο δείκτης προβλέψεων προς χορηγήσεις αυξήθηκε κατά 20 μονάδες βάσης σε τριμηνιαία βάση και διαμορφώθηκε σε 117 μονάδες το α τρίμηνο από 97 μονάδες βάσης το δ τρίμηνο. Κεφαλαιακή επάρκεια Η κεφαλαιακή βάση του Ομίλου βελτιώθηκε περαιτέρω το α τρίμηνο, ύστερα από την επιτυχημένη ολοκλήρωση της αύξησης του μετοχικού κεφαλαίου κατά εκατ., καθώς και την πώληση της θυγατρικής στην Αυστραλία κατά τη διάρκεια του α τριμήνου. Τα συνολικά εποπτικά κεφάλαια ανήλθαν σε 3.8 δισ. στα τέλη Μαρτίου, 17% υψηλότερα συγκριτικά με το Δεκέμβριο, ενώ τα πρωτοβάθμια κεφάλαια ανήλθαν σε 3.3 δισ. το α τρίμηνο, 20% υψηλότερα από τις 31 Δεκεμβρίου. Αυτή η σημαντική βελτίωση του κεφαλαίου ενισχύει τη δυνατότητα απορρόφησης κινδύνων για τον Όμιλο, ενώ του επιτρέπει την απρόσκοπτη εφαρμογή του στρατηγικού του σχεδίου. Αξίζει να σημειωθεί επίσης ότι η Marfin Popular Bank δεν έχει συμμετάσχει σε κανένα κρατικό πρόγραμμα βοήθειας. Το Διοικητικό Συμβούλιο της Marfin Popular ενέκρινε την έκδοση μετατρέψιμων αξιογράφων ενισχυμένου κεφαλαίου (ΜΑΕΚ) αξίας 294 εκατ., τα οποία χαρακτηρίζονται ως πρωτοβάθμια κεφάλαια σύμφωνα με τη Βασιλεία ΙΙΙ. Η έκδοση αναμένεται να ολοκληρωθεί τον Ιούλιο και εκτιμάται πως θα ενισχύσει τα πρωτοβάθμια και τα συνολικά εποπτικά κεφάλαια κατά 110 μονάδες βάσης, δηλαδή σε 13.2% και 14.9% αντίστοιχα (αναθεωρημένα στοιχεία α τριμήνου ). Διεθνείς δραστηριότητες Παρά τις δυσμενείς συνθήκες της αγοράς τα καθαρά κέρδη μετά από φόρους των διεθνών δραστηριοτήτων του Ομίλου αυξήθηκαν σημαντικά σε 5.4 εκατ. το α τρίμηνο από 0.3 εκατ. το δ τρίμηνο. Ο κύριος παράγοντας που συνέβαλε στην αύξηση των κερδών το α τρίμηνο είναι η βελτίωση της κερδοφορίας των θυγατρικών στη Ρωσία και την Ουκρανία. Η αύξηση των κερδών οφείλεται κυρίως στην πτώση του δείκτη προβλέψεων προς χορηγήσεις, ο οποίος για το σύνολο των διεθνών δραστηριοτήτων διαμορφώθηκε σε 63 μονάδες βάσης το α τρίμηνο από 157 μονάδες βάσης το δ τρίμηνο και από 195 μονάδες βάσης το α τρίμηνο, καθώς το οικονομικό περιβάλλον στη Ρωσία, την Ουκρανία και τη Ρουμανία συνέχισε να βελτιώνεται με αποτέλεσμα την αύξηση της αναστροφής προβλέψεων και τη βελτίωση της ποιότητας του ενεργητικού. Ο δείκτης δανείων προς καταθέσεις για τις διεθνείς δραστηριότητες, αναπροσαρμοσμένος για την πώληση της θυγατρικής στην Αυστραλία, παρέμεινε σχετικά σταθερός σε 119% κατά το και το α τρίμηνο, καθώς η Τράπεζα συνέχισε να δίνει έμφαση στη συγκέντρωση κεφαλαίων σε αυτές τις αγορές. 4\n5 // Ενοποιημένη Κατάσταση Λογαριασμού Αποτελεσμάτων ( εκατ.) 10 Καθαρά έσοδα από τόκους % 5.2% Καθαρά έσοδα από δικαιώματα και προμήθειες % -1.7% Χρηματοοικονομικά και άλλα έσοδα % 413.1% Σύνολο εσόδων από εργασίες % 32.8% Σύνολο εσόδων αναπροσαρμοσμένα για την πώληση της θυγατρικής στην Αυστραλία % 10.2% Έξοδα προσωπικού % -2.1% Άλλα λειτουργικά έξοδα % -19.2% Αποσβέσεις % -5.4% Σύνολο λειτουργικών εξόδων % -8.1% Προβλέψεις για απομείωση των χορηγήσεων % 21.2% Μερίδιο κέρδους από συνδεδεμένες εταιρείες % -23.3% Κέρδη προ φόρων % - Φόροι % - Δικαιώματα μειοψηφίας Καθαρά κέρδη που αναλογούν στους μετόχους % 1,515% Καθαρά κέρδη που αναλογούν στους μετόχους (αναπροσαρμοσμένα για την έκτακτη φορολογική εισφορά και την πώληση της θυγατρικής στην Αυστραλία) % 368.9% // Βασικά Μεγέθη Ισολογισμού ( εκατ.) 10 Σύνολο ενεργητικού 41,673 41,850 40, % -3.3% Δάνεια 26,412 26,843 26, % -0.8% Σταθμισμένο ενεργητικό (RWA) 26,537 27,627 27, % -1.2% Καταθέσεις 24,287 24,866 23, % -3.6% Σύνολο Ιδίων Κεφαλαίων 3,674 3,536 4, % 15.6% Ενσώματα Ίδια Κεφάλαια 2,388 2,251 2, % 24.7% // Βασικοί Δείκτες 10 (μ.β.) (μ.β.) Δείκτης βασικών πρωτοβάθμιων κεφαλαίων (Core Tier I) 7.5% 7.3% 9.4% Δείκτης πρωτοβάθμιων κεφαλαίων (Tier I) 9.1% 10.0% 12.1% Δείκτης κεφαλαιακής επάρκειας 11.2% 11.6% 13.8% Κόστος/έσοδα 56.8% 72.3% 60.1% 330-1,220 Καθαρό περιθώριο επιτοκίου (NIM) 1.83% 1.78% 1.92% 9 14 Χορηγήσεις/Καταθέσεις 105% 104% 107% Δείκτης μη εξυπηρετούμενων χορηγήσεων (NPLs) 6.5% 7.5% 8.0% Προβλέψεις προς χορηγήσεις (μ.β.) Αποδοτικότητα ενσώματων ιδίων κεφαλαίων (RoTE) 7.0% 0.8% 3.3% Αποδοτικότητα ενεργητικού (RoA) 0.40% 0.04% 0.20% Σημ. Όλα τα στοιχεία του Ισολογισμού είναι αναπροσαρμοσμένα για την πώληση της θυγατρικής στην Αυστραλία 5


Η ΧΕΙΡΟΤΕΡΗ ΕΚΔΡΟΜΗ ΣΤΗΝ ΙΣΤΟΡΙΑ / HUTCHISON BARRY\nΗ ΧΕΙΡΟΤΕΡΗ ΕΚΔΡΟΜΗ ΣΤΗΝ ΙΣΤΟΡΙΑ\nΜΥΤΟΓΚΑΣ ΜΑΛΟΟΥΝ (ΔΕΥΤΕΡΟ ΒΙΒΛΙΟ)\nΚωδ. Πολιτείας: 4206-0436\nΔΕΝ ΤΟ ΠΙΣΤΕΥΩ ΟΤΙ ΤΟ ΕΙΠΑ ΑΥΤΟ!\nΈχουν περάσει ενενήντα δυο ώρες από την τελευταία φορά που είπα ψέματα. Πριν απ' αυτό, ήμουν κάτι σαν ειδικός του ψέματος, αλλά όλα άλλαξαν όταν πάτησα το πόδι μου μέσα στην μοναδική μηχανή της αλήθειας στον κόσμο.\nΤώρα δεν μπορώ να πω ούτε ένα τόσο δα ψεματάκι.\nΑυτό είναι αρκετά άσχημο σε μια κανονική σχολική μέρα, αλλά σήμερα πηγαίνουμε εκδρομή στο λούνα παρκ και με έχουν βάλει με τον Γουέην παριστάνω-πως-είμαι-καλός-αλλά-στην-πραγματικότητα-είμαι-ένας-βίαιος-ψυχοπαθής Λώσον.\nΚαι το χειρότερο, γνωρίζω για εκείνη τη φορά που κατουρήθηκε επάνω του στη θέα του Κλάμσο, του Κουλ Κλόουν, και δεν μπορώ να κρατήσω ένα μυστικό ούτε με σφαίρες.\nΓΚΑΧ! ΠΩΣ ΘΑ ΕΠΙΖΗΣΩ; (Από την παρουσίαση στο οπισθόφυλλο του βιβλίου)\nΞενόγλωσσος τίτλος BEAKY MALONE, WORST EVER SCHOOL TRIP\nΜετάφραση ΓΙΑΝΤΣΙΟΣ ΦΩΤΗΣ\nΕικονογράφηση ABEY KATIE\nΣυγγραφέας/Δημιουργός (Ελληνικά) ΧΑΤΣΙΣΟΝ ΜΠΑΡΙ\nΚωδικός Πολιτείας 4206-0436


Ο Σάκης σε νέες περιπέτειες… | Σάκης Ρουβάς\nΟ Σάκης σε νέες περιπέτειες…\n29/01/2009 at 4:21 μμ\t(Uncategorized)\nΔύσκολη χρονιά, αλλά και ταυτόχρονα πολύ δημιουργική, είναι το 2009 για τον Σάκη Ρουβά. Παρουσιαστής, τραγουδιστής και ηθοποιός, ο γνωστός σόουμαν συνδυάζει φέτος και τις τρεις του ιδιότητες και πρωταγωνιστεί σε όλους τους χώρους.\nΣτην τηλεόραση αποχαιρετάει την Παρασκευή το κοινό με το φινάλε του «X-Factor» και μετά την εμπειρία του τηλεοπτικού παρουσιαστή, ξεκινάει τις προετοιμασίες για μία άλλου είδους καλλιτεχνική εμπειρία, αλλά γνώριμη σ’ αυτόν, τη Eurovision. Στις 12 Φεβρουαρίου η ΕΡΤ θα παρουσιάσει σε συνέντευξη Τύπου τα τρία τραγούδια που έχει γράψει για τον Σάκη Ρουβά ο Δημήτρης Κοντόπουλος, ενώ στις 18 του ίδιου μήνα, σε ένα ειδικό τηλεοπτικό σόου που θα γίνει στο «Αθηνών Αρένα», το κοινό θα επιλέξει πιο από τα τρία τραγούδια θα μας εκπροσωπήσει το Μάιο στη Μόσχα.\nΗ Eurovision, όμως, δεν σημαίνει το τέλος των επαγγελματικών υποχρεώσεων του γνωστού Έλληνα σταρ για εφέτος.\nΟ Σάκης Ρουβάς θα πρωταγωνιστήσει σε μία νέα ταινία ελληνικής και αμερικανικής παραγωγής, όπου θα είναι… «Απλά ερωτευμένος», όπως είναι και ο ομώνυμος τίτλος.\nΜετά την επιτυχία του «Alter Ego» και τη στροφή του τραγουδιστή στο χώρο της υποκριτικής, έρχεται άλλη μία κινηματογραφική δουλειά, αρκετά φιλόδοξη, να προστεθεί στο βιογραφικό του. Πρόκειται για μία ρομαντική κομεντί, όπου ο κεντρικός ήρωας ερωτεύεται μία κοπέλα, με την οποία έχουν πολλά κοινά, κάτι που τους φέρνει συνεχώς συγκρούσεις και τσακωμούς. Το σενάριο υπογράφει ο Νίκος Κατράκης, γνωστός σεναριογράφος των σειρών του Alpha «Αληθινοί έρωτες» και «Αν μ’ αγαπάς») και σύμβουλος προγράμματος του καναλιού της Κάντζας. Την παραγωγή έχει αναλάβει ο Διονύσης Παναγιωτάκης, ενώ σύμβουλος παραγωγής είναι ο Αμερικανός Χούλιο Κάρο. Τα γυρίσματα θα γίνουν στην Αθήνα και τη Νέα Υόρκη και θα ξεκινήσουν αμέσως μετά το τέλος της Eurovision, καθώς η ταινία θα πρέπει να είναι έτοιμη για μοντάζ, τέλη Αυγούστου.\nΣύμφωνα με πληροφορίες, σε όλη τη διάρκεια των γυρισμάτων ο Σάκης Ρουβάς θα έχει στο πλευρό του τον προσωπικό του δάσκαλο υποκριτικής, Χάουαρντ Φάιν, ο οποίος θα έρθει από την Αμερική. Ένα πρόσωπο ιδιαίτερα γνωστό στο Χόλιγουντ, καθώς συμβουλεύει υποκριτικά μεγάλα αστέρια του σινεμά, όπως τον Μπραντ Πιτ.


Κακώς ακυρώθηκε το γκολ του Καρντόσο! ~ Olympiakos-Eidisis.gr / Ολυμπιακός Πειραιώς - Ειδήσεις\nΑΡΧΙΚΗ ΣΕΛΙΔΑ » ΠΟΔΟΣΦΑΙΡΟ » Κακώς ακυρώθηκε το γκολ του Καρντόσο!\nΚακώς ακυρώθηκε το γκολ του Καρντόσο!\nΣτο 69ο λεπτό του αγώνα με τα Χανιά και ενώ το σκορ ήταν ήδη 0-4 υπέρ του Ολυμπιακού, ο Όσκαρ Καρντόσο έγινε κάτοχος της μπάλας και με ένα πάρα πολύ ωραίο και δυνατό σουτ, έστειλε την μπάλα στα δίχτυα του Αθανασίου. Ο Παραγουανός έτρεξε να πανηγυρίσει μαζί με τους συμπαίκτες του, το πρώτο του και ωραίο τέρμα με τον Ολυμπιακό, αλλά δεν χάρηκε για πολύ.\nΚαθώς ο βοηθός Βλάσσης, αλλά και ο Σελίμος, το ακύρωσαν ως οφσάιντ. Όχι του σκόρερ, αλλά του Φιγκέιρας, που πέρασε μπροστά από τον Αθανασίου και τον εμπόδισε – σύμφωνα με την απόφαση – να έχει ορατότητα. Με λίγα λόγια, οι δύο υπεύθυνοι του αγώνα ακύρωσαν το γκολ, καθώς θεώρησαν πως ο Φιγκέιρας επηρέαζε το οπτικό πεδίο του πορτιέρο των Χανίων.\nΌμως, κάτι τέτοιο δεν ίσχυε σε καμία περίπτωση. Καθώς όταν ο Καρντόσο σούταρε, ναι μεν ο Φιγκέιρας είχε περάσει μπροστά από τον Αθανασίου, αλλά είχε φύγει από το οπτικό του πεδίο, άρα το γκολ έπρεπε να μετρήσει.\nΜε γεια τα μάτια…\nΒλάσσης και Σελίμος λοιπόν στέρησαν τη χαρά από τον Καρντόσο, να πανηγυρίσει το πρώτο του γκολ με τον Ολυμπιακό.


Η LG Electronics (LG) φέρνει την απαράμιλλη ποιότητα εικόνας της OLED TV σε ένα ολοκαίνουργιο μέγεθος οθόνης, 48 ιντσών. Η νέα OLED CX 48’’ έρχεται να καλύψει τις ανάγκες των καταναλωτών που αναζητούν μια μεσαίου μεγέθους τηλεόραση που ταιριάζει καλύτερα στο χώρο τους ή μια δεύτερη τηλεόραση με εξαιρετική ποιότητα εικόνας.\nΜε την καλύτερη ποιότητα εικόνας 4K, η ΟLED CX 48 ιντσών είναι πλέον διαθέσιμη στην ελληνική αγορά\nΗ LG Electronics (LG) φέρνει την απαράμιλλη ποιότητα εικόνας της OLED TV σε ένα ολοκαίνουργιο μέγεθος οθόνης, 48 ιντσών. Η νέα OLED CX 48’’ έρχεται να καλύψει τις ανάγκες των καταναλωτών που αναζητούν μια μεσαίου μεγέθους τηλεόραση που ταιριάζει καλύτερα στο χώρο τους ή μια δεύτερη τηλεόραση με εξαιρετική ποιότητα εικόνας. Αποτελεί ιδανική επιλογή για ατελείωτη δράση gaming ενώ με το 4K Ultra HD η OLED 48CX, ανταποκρίνεται στην αυξανόμενη ζήτηση για απόλυτη εμπειρία προβολής σε περισσότερα μεγέθη οθόνης.\nΧάρη στα αυτοφωτιζόμενα pixels η OLED CX 48 προσφέρει ασυναγώνιστη ποιότητα οθόνης, απόλυτο μαύρο και έντονες αντιθέσεις. Επιπλέον, αναπαράγει ακόμα πιο ζωντανή και ευκρινή ποιότητα εικόνας 4K λόγω της σημαντικά υψηλότερης πυκνότητας pixel (8 εκατομμύρια) σε μια πιο συμπαγή οθόνη, που μπορεί να συγκριθεί με μια τηλεόραση 8K 96 ιντσών. Η ανάλυση 4K UHD προσφέρει για πρώτη φορά, αξεπέραστη εμπειρία προβολής στην κατηγορία τηλεοράσεων μεσαίου μεγέθους.\nΗ LG OLED CX 48” βασίζεται στην κληρονομιά που καθιερώθηκε από τις τηλεοράσεις OLED την τελευταία δεκαετία και είναι μια εξαιρετική επιλογή για τους gamers, καθώς συνδυάζει ανώτερη ποιότητα εικόνας με εξαιρετικές δυνατότητες παιχνιδιού. Έχοντας συμβατότητα με το NVIDIA G-SYNC®, τα γραφικά αποδίδονται τέλεια και αναβαθμίζουν την καθηλωτική εμπειρία των παικτών, προσαρμόζοντας το ρυθμό ανανέωσης της τηλεόρασης στο ρυθμό καρέ του συνδεδεμένου υλικού. Η τεχνολογία OLED χρησιμοποιεί την ακρίβεια του ατομικού ελέγχου pixel για να παράγει εξαιρετική ποιότητα εικόνας, χαμηλή καθυστέρηση εισόδου και ιδιαίτερα γρήγορο χρόνο απόκρισης, για μια συναρπαστική εμπειρία παιχνιδιού χωρίς τρεμόπαιγμα.


Skinbox - Moisture Cream\nΑυτή η κρέμα της Pyunkang Yul είναι μια εξαιρετική καθημερινή ενυδατική κρέμα που αφήνει το δέρμα λείο και απαλό. Αυτή η μη λιπαρή, ελαφριά ενυδατική κρέμα απορροφάται εύκολα από το δέρμα και σφραγίζει την υγρασία καθ’ όλη τη διάρκεια της μέρας. Χωρίς τεχνητά αρώματα, χρωστικές ή ερεθιστικές ουσίες, η Pyunkang Yul Moisture Cream είναι ιδανική για άτομα με ευαίσθητους τύπους δέρματος.\nΑπλώστε μια κατάλληλη ποσότητα μετά τα βήματα καθαρισμού και τόνωσης. Πιέστε απαλά στο δέρμα μέχρι να απορροφηθεί πλήρως. Χρησιμοποιήστε πρωί και βράδυ.\n- Εκχύλισμα ρίζας Coptis Japonica\nΈνα παραδοσιακό φαρμακευτικό βότανο από την Ανατολική Ασία γνωστό για τις αντιοξειδωτικές, αντιφλεγμονώδεις και αντιμικροβιακές του ιδιότητες.\nΤο λάδι Jojoba είναι τεχνικά κερί, καθιστώντας το μοναδική ουσία. Έχει ιδιότητες που σχετίζονται με το σμήγμα και σχηματίζει ένα προστατευτικό και ενυδατικό φίλτρο στο δέρμα, αφήνοντάς το εύκαμπτο και απαλό.


Έκανε περίπατο κόντρα στον Προμηθέα - Olympiacos BC\nΈκανε περίπατο κόντρα στον Προμηθέα\nΟ Ολυμπιακός επιβλήθηκε -στην 26η και τελευταία αγωνιστικής της Basket League- του Προμηθέα με 86-59.\nΟ Προμηθέας ήταν ανταγωνιστικός στα πέντε πρώτα λεπτά της αναμέτρησης (13-11). Στην συνέχεια οι "ερυθρόλευκοι" πίεσαν στην άμυνα, ήλεγξαν τα ριμπάουντ, κυκλοφόρησαν εξαιρετικά την μπάλα και αύξησαν τις αποστάσεις στους 14π. (31-17 στο 12'). Και δεν σταμάτησαν εκεί... Με την ίδια "συνταγή" και με επιθετική πολυφωνία ανέβασαν τον δείκτη της διαφοράς στους 20π. (50-30), με την ολοκλήρωση του πρώτου εικοσαλέπτου. Η εικόνα της αναμέτρησης δεν άλλαξε στην επανάληψη... Οι παίκτες του Ντέιβιντ Μπλατ συνέχισαν να παίζουν όμορφο μπάσκετ, πρόσφεραν θεαματικές φάσεις στους φιλάθλους που βρέθηκαν στις εξέδρες του ΣΕΦ και έφτασαν την διαφορά στην μέγιστη τιμή της στο 35' (+29, 81-52).\nΔεκάλεπτα: 24-15, 50-30, 72-48, 86-59\nΟλυμπιακό (Μπλατ): Πρίντεζης 6 , Βεζένκοβ 9 (1), Μιλουτίνοφ 10 (9 ριμπάουντ), Παπανικολάου 9 (5 ριμπάουντ, 4 ασίστ), Μάντζατρης, 10 (2 τρίποντα, 6 ασίστ), Αγραβάνης 3, Μπόγρης 2, Γουίλιαμς-Γκος 7 (1 τρίποντο, 6 ασίστ), ΛεΝτέι 13 (1 τρίποντο, 7 ριμπάουντ), Ζευγαράς, Κολοβέρος, Τσέρι 17 (2 τρίποντα, 6 ριμπάουντ).\nΠρομηθέας (Γιατράς): Κασελάκης 7 (1), Γκίκας 5 (1), Λίποβι 4, Έλις 10, Μπράουν 4, Κατσίβελης 2, Μέιερ 7 (1), Γερομιχαλός 2, Χολ 6, Σανδραμάνης 2, Παρκς 10 (6 ριμπάουντ).\n"Είμαι αφοσιωμένος στον Ολυμπιακό"\nΓια τη νίκη επί του Προμηθέα, ο Ντέιβιντ Μπλατ, σχολίασε: Όπως κάνουμε εδώ και αρκετές εβδομάδες, η ομάδα βγήκε και έπαιξε σκληρά και σωστά. Έβαλε όλες τις καταστάσεις πίσω της. Προπονούμαστε κάθε μέρα και παίζουμε σε κάθε αγώνα στο υψηλότερο επίπεδο με επαγγελματισμό. Ο Προμηθέας είναι μια ποιοτική ομάδα, που είχε μια σπουδαία σεζόν και του δίνω τα συγχαρητήριά μου. Θεωρώ πως με τον τρόπο που παίξαμε εμείς, δείξαμε την πραγματική μας ποιότητα».\nΕρωτηθείς για την παρουσία του κόσμου και την ατμόσφαιρα που δημιούργησε, ο κόουτς του Ολυμπιακού, απάντησε: «Θεωρώ πως ήταν εκπληκτικός. Οι φίλαθλοι ‘ζέσταναν’ τις καρδιές μας με την υποστήριξή τους και την αγάπη τους για την ομάδα. Τους ευχαριστούμε πραγματικά».\nΓια το πόσο δύσκολο είναι να προετοιμάζει την ομάδα υπό τις συνθήκες που έχουν διαμορφωθεί και αν ασπάζεται την τοποθέτηση του Ρικ Πιτίνο, πως αυτά που έχει ζήσει μέσα σε τρεις μήνες στην Ελλάδα δεν τα έχει ζήσει σε όλη του την καριέρα, είπε: «Ειλικρινά οι τελευταίες εβδομάδες ήταν οι καλύτερές μας στην σεζόν! Οι παίκτες ήταν σπουδαίοι. Δουλεύουν κάθε μέρα με σκοπό, επαγγελματισμό και με την επιθυμία να είναι οι καλύτεροι που μπορούν. Τους συγχαίρω για αυτό. Γιατί το εύκολο θα ήταν να κάνουν το αντίθετο. Και ο λόγος που εξακολουθώ να βρίσκομαι εδώ, παρά τα όσα έγιναν, είναι γιατί εγώ τους έφερα σε αυτή την ομάδα, ή εγώ τους κράτησα και τους το οφείλω. Και εκείνοι μου το έχουν ‘ξεπληρώσει’ και με το παραπάνω. Σχετικά με το δεύτερο μέρος της ερώτησης, δεν έχω να πω κάτι για αυτό. Είμαι μέρος αυτού του κόσμου και ξέρω πως τα πράγματα δεν είναι ποτέ ξεκάθαρα και εύκολα. Είναι αλήθεια πως και για εμένα αυτό ήταν μοναδικό, αλλά όλοι πρέπει να αποφασίσουμε πως θα το χειριστούμε και τι θέλουμε να κάνουμε. Η απόφασή μου είναι να στηρίξω την ομάδα μου σε αυτό που έχει οραματιστεί και την κατεύθυνση που θέλει να ακολουθήσει. Το αν συμφωνώ πάντα ή όχι δεν είναι σημαντικό. Είμαι αφοσιωμένος και στηρίζω την ομάδα μου. Και πέρα από όλα αυτά, στηρίζω και είμαι αφοσιωμένος μέχρι τέλους στους παίκτες μου και στους φιλάθλους που υποστηρίζουν αυτή την ομάδα τόσα χρόνια».\nΌταν του ζητήθηκε να «αποκαλύψει» πως κρατά τόσο συγκεντρωμένους τους παίκτες του, παρά τα όσα διαδραματίζονται, τόνισε: «Απλά τους ζητώ να είναι επαγγελματίες και να σέβονται την ομάδα που παίζουν και τους ανθρώπους που έρχονται να τους δουν. Και το μεγάλο παράδειγμα είναι το σημερινό. Οι φίλαθλοί ήρθαν να υποστηρίξουν την ομάδα και τους παίκτες. Χρωστάμε σε εκείνους και στον οργανισμό να είμαστε πάντα οι καλύτεροι που μπορούμε. Αυτή είναι η δουλειά μας. Είμαστε υπάλληλοι και αυτό πρέπει να κάνουμε. Θα σου πω κάτι γιατί είσαι νέος. Στη ζωή τίποτα δεν είναι εύκολο ή δεν έρχεται όπως εσύ θα ήθελες να έρθει. Αλλά αν δεσμευτείς σε κάτι θα πρέπει να ζήσεις με αυτό, να παλέψεις και να ελπίζεις σε καλύτερες μέρες».\nΒάσει της παρούσας κατάστασης, αντίπαλος του Ολυμπιακού είναι ο Παναθηναϊκός και αυτό είναι κάτι που δεν περίμενε ο κόουτς, όπως παραδέχθηκε κατόπιν σχετικής ερώτησης. «Προφανώς δεν περίμενα κάτι τέτοιο, όπως δεν περίμενα και πολλά άλλα πράγματα! Ειλικρινά μέχρι το παιχνίδι δεν γνώριζα για αυτή την κατάσταση. Γιατί σε μέρα αγώνα, πλην των συνεργατών μου, δεν μιλάω με κανέναν. Είμαι 100% στο παιχνίδι. Οπότε μέχρι κάποιος να μου πει τι έγινε, δεν το γνώριζα. Αλλά και να το γνώριζα, θα σκεφτόμουν πως θα ήταν κάτι που θα άλλαζε μέσα στα επόμενα πέντε λεπτά! Αυτό θα κάνω και αύριο… Θα προετοιμάσω την ομάδα για το επόμενο παιχνίδι, όποιος κι αν είναι ο αντίπαλος. Ελπίζω και εύχομαι να γνωρίζω τον αντίπαλο πριν το παιχνίδι! Αν θέλετε ελάτε να τσεκάρετε αύριο πως θα βρίσκομαι στο γραφείο μου. Δεν έχω πρόβλημα. Θα έρθω στην δουλειά».\nΕρωτηθείς αν είναι απόλυτα ενήμερος για το ότι οι κινήσεις της διοίκησης δεν είναι σπασμωδικές, αλλά αποτέλεσμα αδικιών εδώ και πολλών ετών, απάντησε «Σίγουρα γνώριζα πράγματα που είχαν συμβεί στο παρελθόν. Τα είχα ακούσει. Οι αποφάσεις και η κατεύθυνση που ακολουθεί η διοίκηση μου είναι απόλυτα ξεκάθαρα, όπως και οι λόγοι που πάρθηκαν αυτές οι αποφάσεις. Πήρα μια απόφαση, που άσχετα αν με το αν συμφωνώ απόλυτα ή όχι, στηρίζω την ομάδα μου και το έχω πει αυτό στο παρελθόν πολλές φορές. Και αυτό θα συνεχίσω να κάνω».\nΓια το αν θα συνέστηνε σε κάποιο φίλο του να έρθει και να δουλέψει στην Ελλάδα, σχολίασε: «Σίγουρα θα το έλεγα να έρθει. Η Ελλάδα είναι εκπληκτικό μέρος. Έχω δουλέψει σε αρκετές χώρες, οπότε ξέρω. Απλά θα του έλεγα να είναι προετοιμασμένος. Αλλά είναι υπέροχη χώρα, με υπέροχους ανθρώπους».\nΤέλος, σε ερώτηση αναφορικά με το αν νιώθει άτυχος που τα δεδομένα στα οποία είχε συμφωνήσει αλλάζαν συνεχώς μέσα στην διάρκεια της σεζόν, είπε: «Ίσως κάποιος να με δοκιμάζει», είπε γελώντας και συνέχισε: «Ίσως να ήμουν πολύ τυχερός τα τελευταία 20 χρόνια και τελευταίως δοκιμάζομαι. Αλλά ειλικρινά δεν έχω κανέναν λόγο να παραπονεθώ. Είχα την τύχη να δουλέψω με τους καλύτερους παίκτες στον κόσμο, κάτω από τις καλύτερες καταστάσεις στον κόσμο, κοουτσάρισα στους τελικούς του ΝΒΑ, έχω κερδίσει τίτλους στην Ευρώπη και δουλεύω σε ένα από τα πιο ιστορικά κλαμπ της Ευρώπης. Οπότε θεωρώ πως κάτι πρέπει να δώσεις, για να πάρεις. Κανένα παράπονο. Η κατάστασή μου είναι πολύ καλύτερη σε σχέση με τους περισσότερους. Είμαι ευγνώμον για αυτό».\nΑπό την πλευρά του ο προπονητής του Προμηθέα, Μάκης Γιατράς, δήλωσε: «Δεν έχω να πω πολλά πράγματα για το παιχνίδι. Ο Ολυμπιακός ήταν καλύτερος. Μπήκε με μεγαλύτερη διάθεση στο παιχνίδι. Εμείς προσπαθήσαμε να δώσουμε περισσότερο χρόνο συμμετοχής σε όλους τους παίκτες. Δεν μείναμε ευχαριστημένοι από την εμφάνισή μας. Χάσαμε τα ριμπάουντ, είχε περισσότερες ασίστ ο Ολυμπιακός και ήταν καλύτερος στο transition. Εμείς χάσαμε και πολλά εύκολα καλάθια. Παρόλα αυτά η ομάδα θεωρώ πως έκανε μια επιτυχημένη σεζόν. Είμαστε στην 4η θέση της κανονικής περιόδου και θα μπούμε στα πλέι οφ με στόχο να φτάσουμε όσο πιο ψηλά γίνεται».\nΌταν του ζητήθηκε το σχόλιό του για τα όσα διαδραματίζονται στο ελληνικό μπάσκετ, είπε: «Για όλους όσοι είναι μέσα στο μπάσκετ όλα αυτά είναι λυπηρά… Είναι χαμένοι οι πάντες. Οι δημοσιογράφοι, οι προπονητές, οι παίκτες, οι παράγοντες. Σίγουρα πρέπει να βρεθεί λύση. Το να μην ξέρεις ένα τέταρτο πριν το τζάμπολ αν θα γίνει το παιχνίδι ή όχι δεν είναι καλό. Έτσι διώχνεις τον κόσμο από το γήπεδο. Εμείς θέλουμε να τον φέρουμε στο γήπεδο. Υπάρχουν αρμόδιοι που θα βρουν τη λύση, γιατί το μπάσκετ είναι το Εθνικό σπορ της Ελλάδος. Είναι κρίμα να διασυρόμαστε στο εξωτερικό με αυτά τα πράγματα. Πιστεύω πως θα βρεθεί λύση. Για το καλό του μπάσκετ θα κάτσουν κάτω αυτοί που πρέπει, και δεν εννοώ μόνο τον Παναθηναϊκό και τον Ολυμπιακό, αλλά όλες τις ομάδες. Είναι χαμένοι όλοι και αυτό πρέπει να το καταλάβουν».


ΕΦΕΤ: 23 εταιρείες πωλούσαν κρέας με DNA αλόγου\nΘέμα: ΕΦΕΤ: 23 εταιρείες πωλούσαν κρέας με DNA αλόγου Πεμ 28 Μαϊος 2015 - 11:13\n•Δυσχέρανση του ελέγχου.\n•Η επιχείρηση χρησιμοποίησε, τουλάχιστον σε μία περίπτωση, κρέας αλόγου για την παρασκευή έτοιμων φαγητών.\n•Δείγμα του προϊόντος «κεμπάπ κατεψυγμένο» στο οποίο ανιχνεύτηκε DNA αλόγου.\n•Δείγμα του προϊόντος "καβουρμάς" στο οποίο ανιχνεύτηκε DNA αλόγου.\n•Δείγματα των προϊόντων «σαλάμι βοδινό» και «λουκάνικο πέταλο» στα οποία ανιχνεύτηκε DNA αλόγου.\n•Δείγμα του προϊόντος «λουκάνικο χωριάτικο» στο οποίο ανιχνεύτηκε DNA αλόγου.\n•Δείγμα του προϊόντος «σουτζουκάκι» στο οποίο ανιχνεύτηκε DNA αλόγου.\n•Παραπλάνηση του καταναλωτή.\n•Διακίνηση δεσμευμένων τροφίμων κατά παράβαση του Αγορανομικού Κώδικα.\n•Δείγματα των προϊόντων «σνιτσελάκι κοτόπουλο αλεσμένο» και «μπιφτέκι» στα οποία ανιχνεύτηκε DNA αλόγου.\n•Δείγμα του προϊόντος «σνιτσελάκι κοτόπουλο αλεσμένο» στο οποίο ανιχνεύτηκε DNA αλόγου.\n•Δείγματα των προϊόντων «μπιφτέκι», «σουτζουκάκι» και «κοτομπουκίτσες» στα οποία ανιχνεύτηκε DNA αλόγου.\n•Δείγμα του προϊόντος «κεμπάπ τύπου αρμένικο» σστο οποίο ανιχνεύτηκε DNA αλόγου.\n•Ανεπαρκής εφαρμογή συστήματος αυτοελέγχου.\n•Η επιχείρηση χρησιμοποίησε επανειλημμένα κρέας αλόγου για την παρασκευή προϊόντων.\n•Η επιχείρηση κατείχε και διέθεσε προϊόντα τα οποία βρέθηκαν θετικά στην παρουσία κρέατος αλόγου και ημιόνου.\n•Η επιχείρηση χρησιμοποίησε κρέας αλόγου για την παραγωγή τροφίμων.\n•Δείγμα του προϊόντος «μπιφτέκια έτοιμα ψημένα» το οποίο βρέθηκε θετικό σε DNA αλόγου. Στη συνέχεια, κλιμάκιο της υπηρεσίας προέβη σε έλεγχο στις εγκαταστάσεις της επιχείρησης στην Αττική. Από την επιθεώρηση προέκυψε ότι, ενώ είχε αλλαχθεί η συνταγή του εν λόγω προϊόντος, δεν είχε αλλαχθεί η επισήμανσή του. Συνεπώς, το προϊόν ήταν μη κανονικό ως προς την επισήμανση. Στο προιόν "μπιφτεκι προψημένο" χρησιμοποιήθηκε μόνο βοδινό κρέας ενώ η ετικέτα ανέφερε και χοιρινό κρεας.\n•Δείγμα προϊόντος στο οποίο ανιχνεύτηκε DNA αλόγου.\n•Δείγματα των προϊόντων «παριζάκι μοσχάρι» και «λουκάνικο τύπου Φρανκφούρτης» στα οποία ανιχνεύτηκε DNA αλόγου.\n•Δείγματα των προϊόντων «πάριζα με εκλεκτό μοσχαρίσιο κρέας», "παριζάκι από φρέσκο κρέας" και "πάριζα από φρέσκο χοιρινό κρέας" στα οποία ανιχνεύτηκε DNA αλόγου.\n•Δείγματα των προϊόντων "παριζάκι από φρέσκο κρέας" και "πάριζα με εκλεκτό μοσχαρίσιο κρέας" στα οποία ανιχνεύτηκε φαινυλοβουταζόνη.\n•Δείγμα του προϊόντος "παριζάκι με εκλεκτό μοσχαρίσιο κρέας Fe Zn VITB2 VITB6″ το οποίο βρέθηκε μη κανονικό ως προς την επισήμανση γιατί η ονομασία πώλησης οδηγεί σε σύγχυση τον καταναλωτή ως προς τη φύση του προϊόντος.\n•Δείγμα του προϊόντος "πάριζα" στο οποίο ανιχνεύτηκε DNA αλόγου.\n•Πρόστιμο € 2.000 στην επιχείρηση παραγωγής προϊόντων κρέατος Π. Γ. ΝΙΚΑΣ Α.Β.Ε.Ε. στον Άγιο Στέφανο διότι διαπιστώθηκε:\n•Δείγμα του προϊόντος "πάριζα βραστή" στο οποίο ανιχνεύτηκε DNA αλόγου.\nΠηγή: ΕΦΕΤ: Αυτές είναι οι 23 εταιρείες που πωλούσαν κρέας με DNA αλόγου [λίστα] | iefimerida.gr http://www.iefimerida.gr/news/135871/%CE%B5%CF%86%CE%B5%CF%84-%CE%B1%CF%85%CF%84%CE%AD%CF%82-%CE%B5%CE%AF%CE%BD%CE%B1%CE%B9-%CE%BF%CE%B9-%CE%B5%CF%84%CE%B1%CE%B9%CF%81%CE%B5%CE%AF%CE%B5%CF%82-%CF%80%CE%BF%CF%85-%CF%80%CF%89%CE%BB%CE%BF%CF%8D%CF%83%CE%B1%CE%BD-%CE%BA%CF%81%CE%AD%CE%B1%CF%82-%CE%BC%CE%B5-dna-%CE%B1%CE%BB%CF%8C%CE%B3%CE%BF%CF%85-%CE%BB%CE%AF%CF%83%CF%84%CE%B1#ixzz3bQ1kTvMn


Χωρίς κομοδίνο\tPosted on 26/02/2012\tby Const4ntinos Το ελληνικό δημόσιο και η Siemens οδεύουν προς έναν εξωδικαστικό συμβιβασμό. Η συμφωνία δείχνει ηγεμονική, θα κάνει τον Ευάγγελο Βενιζέλο, να παραληρεί, να μιλάει σαν lazer εκτυπωτής που βρήκε φωνή και διαβάζει όσα τυπώνει. Διακόσια ζεστά εκατομμύρια ευρώ σε μετρητά και σε είδος δεν είναι συμβιβασμός που αφήνεις να τσαλακωθεί στις αίθουσες των δικαστηρίων -με τη Siemens απέναντι μπορεί να τα φας στους δικηγόρους και στα παράβολα. Είναι, όντως, μία καλή συμφωνία. Αλλά θα ήταν ακόμα καλύτερη αν περιελάμβανε και ονόματα. Ίσως μάλιστα η απουσία ονομάτων να παίρνει μία συμφωνία που δείχνει καλή και να τη μετατρέπει σε προσχηματική, σαν το σεντόνι που ρίχνουν πάνω τους δύο εραστές όταν ανάβουν ξαφνικά τα φώτα -μπορεί να μη βλέπεις γύμνια, ξέρεις όμως πολύ καλά τι γινόταν.\nThis entry was posted in Politics, Scandal, Society and tagged Αναδημοσιεύσεις, Επικαιρότητα, Ελλάδα, Κοινωνία, Πολιτικοί, Σκάνδαλα. Bookmark the permalink.\t← Ποιος χρειάζεται ιδέες;


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: Τι σκέφτεται ο σκύλος σου για σένα; Διαβάστε το και θα βουρκώσετε…\nΠολύ συχνά σε βλεπω να τρέχεις από εδώ κι από εκεί, δίχως να τα προλαβαίνεις όλα.\nΆραγε, έχεις συνειδητοποιήσει ποια είναι τα πιο σημαντικά πράγματα σε αυτή τη ζωή; Ότι δεν είναι καν πράγματα αλλά στιγμές;\nΚάθεσαι εδώ κι ώρες στον υπολογιστή σου. Άφησε για λίγο την οθόνη και κοίταξέ με. Βρίσκομαι ακριβώς δίπλα στα πόδια σου και σε παρακολουθώ με προσοχή. Βλέπεις πως σε κοιτώ; Βλέπεις τα μάτια μου;\nΕίναι ελαφρώς συννεφιασμένα. Είναι κάτι που έρχεται με την ηλικία. Μεγαλώνω κι εγώ όπως κι εσύ. Έχουμε αρχίσει να γκριζάρουμε και οι δύο. Εσύ στους κροτάφους κι εγώ γύρω από τη μουσούδα.\nΧαμογέλασε μου λίγο! Το λατρεύω αυτό το χαμόγελο! Βλέπω αγάπη στα μάτιασου. Εσύ, άραγε, τι βλέπεις στα δικά μου;\nΒλέπεις πως σ” αγαπάω περισσότερο από οτιδήποτε άλλο στον κόσμο;\nΠως ελπίζω να καταλάβεις πόσο λάθος είναι οι προτεραιότητες που βάζεις στη ζωή σου και να αποφασίσεις να μου αφιερώσεις λίγο χρόνο; Λίγα λεπτά μου αρκούν.\nΣε βλέπω να περνάς τη ζωή σου μπροστά από μια οθόνη. Η ζωή είναι μικρή. Η δική μου ακόμη μικρότερη.\nΜεγαλώνω κι εσύ δε θα το καταλάβεις παρά μόνο όταν θα είναι πολύ αργά! Και μπορεί να μην προλάβω ποτέ να μεγαλώσω τόσο πολύ. Μπορεί να «φύγω» ξαφνικά, αφήνοντας πίσω την αγάπη μου.\nΑυτή θα σε συντροφεύει πάντα. Εγώ όμως; Θα είμαι εδώ αύριο; Την επόμενη βδομάδα; Θα ξημερώσει μια μέρα που δε θα με έχεις.\nΕπειδή σε αγαπώ τόσο πολύ, στο λέω. Ας ζήσουμε το τώρα. Ας μην πετάμε αυτό που μας χαρίζεται! Γι” αυτό παράτα τα όλα κι έλα να καθίσεις εδώ κάτω, δίπλα μου. Κοίτα με στα μάτια και θα δεις πως θα μιλήσουν οι καρδιές μας.\nΜην έρχεσαι σαν «εκπαιδευτής» ή σαν «γονιός». Έλα σαν μια ψυχή που μπορεί πολύ καλά να επικοινωνήσει με τη δική μου!\nΕπέλεξες να με βάλεις στη ζωή σου, γιατί ήθελες να τη μοιραστείς με κάποιον διαφορετικό από σένα. Κι εδώ είμαι!\nΜπορεί να είμαι σκύλος αλλά σε καταλαβαίνω απόλυτα! Καταλαβαίνω τις ψυχολογικές σου διακυμάνσεις, τα συναισθήματα, τους φόβους και τις επιθυμίες σου. Δε σε θεωρώ απλά ένα «σκύλο με δύο πόδια».\nΞέρω πολύ καλά τι είσαι κι αυτό είναι που αγαπώ σε σένα! Είσαι ο άνθρωπός μου. Ο φίλος και η οικογένειά μου.\nΓι” αυτό άσε ό,τι κάνεις και κάθισε μαζί μου στο πάτωμα. Αφιέρωσε μου μόνο 15 λεπτά από το χρόνο σου.\nΜπες στον κόσμο μου κι έλα να «μιλήσουμε» όπως μόνο εμείς οι δύο ξέρουμε να κάνουμε! Με γέλια, παιχνίδια και τρυφερές στιγμές.


Passenger Shaming: Ένας instagram λογαριασμός "κράζει" αγενείς επιβάτες αεροπλάνων / Viral / Woman TOC\nPassenger Shaming: Ένας instagram λογαριασμός "κράζει" αγενείς επιβάτες αεροπλάνων\nYπάρχουν άνθρωποι που δε γνωρίζουν καθόλου τους κανόνες που πρέπει να ακολουθούν ως επιβάτες σε μια πτήση. Έχουμε αποδείξεις που θα σας αφήσουν με το στόμα ανοιχτό.\nPassenger Shaming -\nYπάρχουν πολλοί λόγοι να αντιπαθείς τα αεροπορικά ταξίδια όπως οι ατελείωτες ουρές στην ασφάλεια του αεροδρομίου, οι καθυστερήσεις των πτήσεων και οι στριμωγμένες θέσεις μέσα στην καμπίνα του αεροπλάνου. Σε αυτό σίγουρα δεν βοηθάει όταν οι συνεπιβάτες σας συμπεριφέρονται παράλογα και περίεργα και αυτό δυστυχώς συμβαίνει πολύ πιο συχνά από ότι νομίζετε.\nΚι αν δε το πιστεύετε ρίξτε μια ματιά στον δημοφιλή λογαριασμό του Instagram, Passenger Shaming στον οποίο μοιράζονται εικόνες ανώνυμων επιβατών οι οποίοι κάνουν απαράδεκτα πράγματα στα αεροπλάνα και στα αεροδρόμια. Πόσο απαράδεκτα; Από ελαφρώς απερίσκεπτη συμπεριφορά, όπως το να πιάνεις πολύ χώρο στον κυλιόμενο διάδρομο και να εμποδίζεις την διέλευση άλλων ταξιδιωτών, μέχρι πραγματικά αηδιαστική συμπεριφορά, όπως το να περπατάς μέσα στο αεροσκάφος χωρίς παπούτσια. (Ο λογαριασμός έχει 340.000 followers και κατετάγη 20ος στη λίστα του Rolling Stone με τους 100 κορυφαίους λογαριασμούς στο Instagram.)\nΗ ασυνήθιστη συμπεριφορά μέσα στο αεροπλάνο είναι πιο συχνή κατά τη διάρκεια του καλοκαιριού όπου είναι η πιο πολυάσχολη περίοδος για τις αεροπορικές εταιρείες. Οι αεροσυνοδοί λένε ότι το καλοκαίρι ταξιδεύουν άνθρωποι οι οποίοι δεν πετάνε συχνά και αυτοί είναι και οι χειρότεροι παραβάτες. «Βλέπεις ανθρώπους να κόβουν τα νύχια τους ή να μπαίνουν στην τουαλέτα ξυπόλητοι. Τα αποχωρητήρια είναι πολύ βρώμικα. Το πάτωμα είναι βρεγμένο και όχι από νερό. Έχουμε δει ανθρώπους να ουρούν σε πόρτα εξόδου κινδύνου. Αν ταξιδεύετε συχνά ξέρετε τους κανόνες αλλά αν όχι τότε ίσως να μην καταλαβαίνετε ότι η συμπεριφορές αυτές δεν είναι σωστές.»\nΗ αγένεια δεν σταματάει σε αυτά. Δείτε παρακάτω μερικά εξωφρενικά παραδείγματα:\n1. Να απλώνουν τα πόδια τους πάνω από το μπροστινό προσκεφάλι ή στον τοίχο μπροστά τους\n2. Να παρατάνε σκουπίδια και φαγητά στο πάτωμα και τα καθίσματα\n3. Να δείχνουν περισσότερα από όσα θα έπρεπε...\n4. Να χρησιμοποιούν τον αποθηκευτικό χώρο ως την προσωπική τους ντουλάπα\n5. Να βάζουν τα πόδια τους μέσα στη θήκη του μπροστινού καθίσματος\n6. Να βάζουν τα πόδια τους πάνω στο τραπεζάκι που χρησιμοποιείται για να τρώνε οι επιβάτες\n7. Να κολλάνε τσίχλα στο μπράτσο του καθίσματος\n8. Να πιάνουν μια ολόκληρη σειρά καθισμάτων\n9. Να κοιμούνται στο διάδρομο\n10. Να αφήνουν προφυλακτικά στο πάτωμα\n11. Να βουρτσίζουν τα δόντια τους\n12. Nα βαριούνται να πάνε στην τουαλέτα\n13. Nα αφήνουν τα παιδάκια τους ανεξέλεγκτα\npassenger shaming, αεροπλάνο, άσχημη συμπεριφορά στο αεροπλάνο


Γιατί αποσύρονται τα Pradamalia; (εικόνες) | LOOKmag\nΓιατί αποσύρονται τα Pradamalia; (εικόνες)\nΗ παρατήρηση μιας δικηγόρου που έγινε viral και έφερε σε δύσκολη θέση τον οίκο μόδας\n17 /12 2018\nΠριν λίγες μέρες, η δικηγόρος Τσινιέρε Έζιε επέστρεφε στη Νέα Υόρκη από μια ιδιαίτερα συγκινητική γι' αυτήν επίσκεψη στο Simthsonian's National Museum of African History and Culture στην Ουάσινγκτον.\nΜε μια μικρή καθυστέρηση, ο οίκος Prada απάντησε στο Twitter, παραδεχόμενος ότι η χριστουγεννιάτικη διακόσμηση της βιτρίνας μπορεί να ήταν άτοπη: «Ο Όμιλος Prada απεχθάνεται τις ρατσιστικές εικόνες. Τα Pradamalia είναι φανταστικά γούρια, αποτελούμενα από στοιχεία των δημιουργιών του Prada. Είναι πλάσματα της φαντασίας, χωρίς την πρόθεση να έχουν οποιαδήποτε αναφορά στον πραγματικό κόσμο και βεβαίως καμία αναφορά στο μεικάπ με το οποίο παλιά παρουσιάζανε Λευκούς ως Μαύρους.\nPradamalia – zweite Episode: „Escape”\nVideo of Pradamalia – zweite Episode: „Escape”\nταν υπερβολική η Έζιε; Μάλλον όχι, αν λάβει κανείς υπόψη του τα όσα είπε ο Ντέιβιντ Πίλγκριμ, ιδρυτής και διευθυντής του Μουσείου Ρατσιστικών Αναμνηστικών Jim Crow στο Ferris State University στην πόλη Big Rapids στην Πολιτεία του Μίσιγκαν (το μουσείο εγκαινιάστηκε το 1994 και έχει πάνω από 12.000 εκθέματα). «Με το που είδα τις φωτογραφίες, την προσοχή μου τράβηξαν τα χείλη. Οι καρικατούρες των Αφρικανών ή των Αφρο-αμερικανών έχουν πάντα μεγάλα κόκκινα χείλη» είπε, στο Vox, ο Ντέιβιντ Πίλγκριμ.\nΤο RFI «πέθανε» κατά λάθος τη Βασ. Ελισάβετ, τον Πελέ & άλλους


Έφυγε από την ζωή ο Τζέρι Μάρσντεν, ο τραγουδιστής του «You 'll never walk alone» - Η Βραδυνή\nΈφυγε από την ζωή ο Τζέρι Μάρσντεν, ο τραγουδιστής του «You ‘ll never walk alone»\nΤο τραγούδι έγινε συνώνυμο της Λίβερπουλ και ουσιαστικά ο ύμνος της\nΚάποτε, ο Μπιλ Σάνκλι, εμβληματικός προπονητής των “κόκκινων” του είπε «Τζέρι γιε μου, εγώ σας έδωσα μια ομάδα κι εσύ μας έδωσες ένα τραγούδι».\nΗ τελευταία φορά που τραγούδησε live το «You ‘ll never walk alone» ήταν το καλοκαίρι του 2019, όταν το συγκρότημα “Take That” τον ανέβασε στην σκηνή, κατά τη διάρκεια συναυλίας τους στο Άνφιλντ. Λίγους μήνες νωρίτερα είχε ανακοινώσει την απόσυρσή του απ’ τα φώτα της δημοσιότητας εξαιτίας των προβλημάτων υγείας.\nΤην είδηση έκανε γνωστή ο στενός του φίλος Πίτερ Πράις, ο οποίος έστειλε όλη την αγάπη του στη γυναίκα του Τζέρι, Πολίν.\nΗ Λίβερπουλ δημοσίευσε στα κοινωνικά μέσα ότι τα λόγια του Μάρσντεν «θα ζήσουν για πάντα μαζί μας».\nΕτικέτες: Λίβερπουλ, τραγούδι


Υλοποιεί τη δέσμευση ο Αλαφούζος και η ΠΑΕ Παναθηναϊκός αλλάζει χέρια! - PAOnea\nΜετά την ανακοίνωση από την πλευρά του Δημήτρη Γιαννακόπουλου για το πλάνο του PAO Foundation, ο Γιάννης Αλαφούζος μένει να υλοποιήσει τη δέσμευσή του για κάλυψη μεγάλου μέρος των χρεών, προκειμένου η ΠΑΕ Παναθηναϊκός να περάσει σε νέα εποχή.\nΟ Δημήτρης Γιαννακόπουλος με γραπτή του δήλωση έκανε γνωστά τα πλάνα του για το PAO Foundation καλώντας σε συστράτευση όλες τις παναθηναϊκές δυνάμεις προκειμένου να παίξει τον ρόλο του θεματοφύλακα της ενοποίησης των τμημάτων του συλλόγου.\nΓι’ αυτό άλλωστε, στη γραπτή δήλωση του Δημήτρη Γιαννακόπουλου αναφέρεται πως «για να γίνει το πρώτο βήμα απαιτείται η παρούσα διοίκηση να παραδώσει την ΠΑΕ, απαλλαγμένη από τα οικονομικά βαρίδια του παρελθόντος».\nSuper LeagueΓιάννης ΑλαφούζοςΔημήτρης Γιαννακόπουλος


Καιρικά - Σελίδα 60 - Μπλα Μπλα - Insomnia.gr\nΤραγικό πάντως ακόμα και σπιταρόνες να μην έχουν γεννήτριες.\nΕξαρτάται από το πόσο συχνά γίνονται διακοπές ρεύματος και τι διάρκεια έχουν. Δεν έχει κάποιο νόημα να πάρεις γεννήτρια η οποία θα χρειαστεί να λειτουργήσει ελάχιστα και πιθανότατα θα σκουριάσει και θα καταστεί μη λειτουργική δίχως να έχει βγάλει "τα λεφτά της".\nΌχι μόνο δεν έχουν γεννήτριες, στις «σπιταρόνες», αλλά, όταν βρίσκονται μέσα σε δάση ή έστω ανάμεσα σε πεύκα, δεν έχουν προνοήσει να έχουν, ούτε το πιο σημαντικό:\nΕπεξ/σία 21 Φεβρουαρίου από _BASSstarlet_\n10 ώρες πριν, _BASSstarlet_ είπε\nΔεν νομιζω οτι το εννοει για προστασια σε περιπτωση φωτιας απο πευκα, αλλα αν ξεκινησει απο μεσα στο σπιτι ωστε να μην επεκταθει στα πευκα.\nΚαλα ειδαμε και στο Ματι τι εγινε. Τα καλωδια και τα σπιτια μεσα στα δεντρα. Ουτε τα βασικα. Τεσπα, /offtopic\nΤι λεει, θα ξαναδουμε χιονι εδω στα βορεια? Τουλαχιστον για τις επομενες 10 μερες δινει 3/14 βαθμους +- για καθε μερα\nΕννοείς βόρεια Ελλάδα μάλλον, γιατί στα βόρεια προάστια κάποιοι ακόμα παίζει να μην έχουν ρεύμα.\nΚάτι φαίνεται για μέσα Μαρτίου. Έχει κάποια σενάρια πιο κάτω. Αλλά είναι μακριά ακόμα.\nΑυτό που συνέβη την περασμένη εβδομάδα πάντως, μάλλον δεν το περίμενε κανείς. Ακόμα και στους Αμπελόκηπους (4 χλμ από το κέντρο Αθήνας) έχουν σπάσει πάρα πολλά δέντρα από το βάρος του χιονιού. Βασικά, δεν έχω δει τετράγωνο που να μην έχει έστω κι ένα κλαδί σπασμένο, είτε μεγάλο, είτε μικρό. Ευτυχώς δεν έπεσαν σε καλώδια εδώ.\nΉταν όντως ασυνήθιστο χιόνι.\nΉταν η πρώτη φορά που είδα χιονοθύελλα με αστραπές και βροντές. Άρχισε ξημερώματα και νομίζαμε ότι βρέχει καταρρακτωδώς από το θόρυβο που έκανε το χιόνι, το οποίο τελικά ήταν σαν μικροσκοπικό χαλάζι, μέγεθος το πολύ σαν ρύζι. Κι ενώ το πρωί περιμέναμε να δούμε τα πάντα βρεγμένα τα είδαμε κάτασπρα.\nΚαι όλη τη μέρα εναλλασσόταν παγωμένο χιόνι με χιονονιφάδες και αστραπόβροντα!\n7 λεπτά πριν, MitsosDaBest13 είπε\nΣτους αμπελοκηπους, σε στενο καθετο στην Κηφισιας ειδα δεντρο να εχει πεσει και πολυ κοσμο τριγυρω. Καθως περπαταγα προς τα εκει,στα 10 μετρα αρχισα να διακρινω κατι, οταν περασα απο διπλα ειδα οτι ηταν ενα Smart, ολοκληρο κατω απο τις φυλλωσιες....Την επομενη μερα της κακοκαιριας δηλαδη Τεταρτη ηταν ακομα ετσι. Την πεμπτη που περασα ηταν μονο τα φυλλα και κλαδια...\nηταν "βαρυ" χιονι ... λογω σχετικα υψηλων θερμοκρασιων. Εμεις εδω φαγαμε ισως 80 ποντους χιονι αλλα θερμοκρασια κατω απο -1 δεν ειδα.\nΑυτο δεν αναιρει το οτι τα πευκα ειναι αθλια δεντρα και η εμμονη των Ελληνων με τα πευκα παραμενει ανεξηγητη. Εγω στο δικο μου σπιτι τα ξηλωσα ολα πριν χτισω. Και προφανως φυτεψα αλλα, λιγοτερο αθλια δεντρα.\n24 minutes ago, fredd0 said:\nηταν "βαρυ" χιονι ... λογω σχετικα υψηλων θερμοκρασιων.\nΒγήκαν από το Μέτεο κι είπαν ότι το 2002 (04-06/01) η ελάχιστη θερμοκρασία ήταν -5°C, το 2004 (12-13/02) και το 2008 (17-18/02) η ελάχιστη θερμοκρασία ήταν -10°C και την Τρίτη 16/02/2021 η ελάχιστη θερμοκρασία ήταν μόλις -2.7°C.\nΤις 3 αυτές χρονιές των 2000ς, δεν είχαμε αθροιστικά τόσα σπασμένα/πεσμένα δέντρα όσα πριν μια βδομάδα.\nΠροφανως μιλαω για βορεια Ελλαδα (οπως εχω αναφερει και πιο παλια για Φλωρινα)\nΔεν θελω να ακουστει κακο αυτο που θα πω, και ισως γινει λογος για καποιο offtopic, αλλα τις συνθηκες που ειχε η Αθηνα, τις ειχαμε 4 φορες την προηγουμενη 10ετια στην βορεια Ελλαδα (Επαρχια και Θεσσαλονικη '17). Οτι ψηφιζουμε, παιρνουμε δυστυχως (οπως την πατησαμε και εμεις προσφατα, βεβαια με τελειως ασχετο θεμα, αλλα τεσπα). Τις ειδησεις που αφορουσαν τον χιονια στην Αθηνα, απλα τις προσπερνουσα αυτην την περιοδο.\nΞέρεται πότε τελειώνουν τα κρύα και γίνεται ανοιξιάτικος ο καιρός?\nΧθες διάβαζα ότι θα μπει "ανοιξιάτικα" ο μάρτιος και έκλεισα τη θερμάστρα και με έγδαρε η νύχτα. Πλέον δε τολμάω να τη κλέισω, με πιάνει κρυολόγημα και φτέρνησμα σχεδόν αμέσως. Δε μπορούσα να κοιμηθώ χθες. Πότε θα τελειώσει αυτός ο εφιάλτης? με πιάνει ζαλάδα μόνο που σκέφτομαι το ρεύμα.\nΕπεξ/σία 1 Μαρτίου από aizensama24\n42 λεπτά πριν, aizensama24 είπε\n10-15/3 φαίνεται να έρχεται ένα κύμα κρύου.\nΜετά δείχνει να ζεσταίνει κάπως.\nΗ ερώτησή σου δεν απαντιέται παρά μόνο από κάποιον που έχει μαγικές ιδιότητες. Στατιστικά ζεσταίνει μετά μέσα Απριλίου και για τα καλά Μάιο.\nΤι να πουν και στην βορεια Ελλαδα μιας και βλεπω εισαι προς τον νοτο...\nΑΝ εξαιρεσουμε το προσφατο κρυο μαλλον ευχαριστημενοι πρεπει να ειμαστε φετος.\nΗ ερώτησή σου είναι ρητορική. Συνήθως μέχρι και τα μέσα Απριλίου, στην Ελλάδα υπάρχουν "ψυχρές εισβολές". Αύριο αναμένεται πτώση θερμοκρασίας και μετά ξανά στα μέσα του μήνα.\nΕπεξ/σία 1 Μαρτίου από MitsosDaBest13


coffee and the Bible: Ο θρίαμβος της σταθερής απώλειας\nΑναρτήθηκε από eva στις 11:39 π.μ.\nκαταπληκτική παρουσίαση...Και πολύ όμορφη η επιλογή του ποιήματος...\nΠεριττό νασου πω πώς ταιριάζει απίστευτα με τους U2...\n3 Ιουνίου 2010 - 2:22 μ.μ.\nκαι βεβαια ειναι ενα μικρος θριαμβος η σταθερη απώλεια..\nΕπιβιωνεις εκει που νομιζεις οτι δεν θα την αντεξεις.\n-κι αν μαθεις και να φευγεις ...\nτοτε μιλαμε για θριαμβο μεσα στην πανωλεθρια!\n-υπεροχη μου Εβανζελι!\n4 Ιουνίου 2010 - 1:11 μ.μ.\n@Artanis, αγαπημένοι οι U2.\nΜε γεια το καινούργιο avatar, παραμυθένιο, μ' αρέσει :-)\n@Τάλι, κι αν πέσουμε, θα' χουμε πέσει όρθιοι :-))\nΥπέροχή μου Τάλι! Σμουάκ :-)\n8 Ιουνίου 2010 - 9:31 π.μ.


Πότε το μωρό μπορεί να πιει χυμούς φρούτων; - Mothersblog.gr\n25 Ιαν 2021\tΔΙΑΤΡΟΦΗ\nΑπό ποια ηλικία επιτρέπεται να πίνουν χυμούς τα παιδιά;\nΌταν ένα μωρό ξεκινά τις στερεές τροφές, οι γονείς αναρωτιούνται αν μπορούν να εντάξουν στη διατροφή του, φρέσκους χυμούς φρούτων.\nΗ Αμερικανική Ακαδημία Παιδιατρικής (AAP) συνιστά να μη χορηγείται χυμός φρούτων σε παιδιά ηλικίας κάτω του ενός έτους, επισημαίνοντας πως δεν είναι τόσο υγιεινός όσο πιστεύουν οι περισσότεροι γονείς.\nΌπως επισημαίνει, οι χυμοί δεν παρέχουν κανένα διατροφικό όφελος στα πολύ μικρά παιδιά και ίσως αντικαθιστούν τροφές που πραγματικά χρειάζονται τα παιδιά, όπως το μητρικό γάλα ή το γάλα σε σκόνη, το οποίο είναι πλούσιο σε πρωτεΐνες, καλά λιπαρά και μέταλλα όπως το ασβέστιο. Επίσης, μπορεί το μωρό πίνοντας χυμούς ν'αρχίσει να προτιμά πιο γλυκές γεύσεις.\nΣυστήνει λοιπόν στους γονείς να δίνουν χυμό σε μικρές ποσότητες στα παιδιά άνω του ενός έτους, ωστόσο, τα ολόκληρα φρούτα και το νερό είναι οι καλύτερες επιλογές.\nΠόσο χυμό μπορούν να πιουν τα παιδιά\nΓια παιδιά ηλικίας 1 έως 6 ετών, η Αμερικανική Ακαδημία Παιδιατρικής συνιστά τον περιορισμό του χυμού σε 120 έως 180 ml την ημέρα. Αλλά ο χυμός πρέπει να χορηγείται ως μέρος ενός γεύματος ή σνακ. Αποφύγετε να αφήνετε το παιδί σας να πίνει χυμό όλη την ημέρα. Για παιδιά ηλικίας 7 έως 18 ετών, η ενδεδειγμένη ποσότητα είναι 240 ml την ημέρα.\nΈρευνα, δείχνει ότι η κατανάλωση μικρών ποσοτήτων φυσικού χυμού φρούτων 100% δεν επηρεάζει το βάρος ενός παιδιού. Ωστόσο, ο χυμός φρούτων περιέχει θερμίδες. Επομένως η αυξημένη κατανάλωση χυμών φρούτων μπορεί να συμβάλει στην αύξηση του βάρους του παιδιού.\nΕάν δώσετε στο παιδί σας χυμό, επιλέξτε 100% φυσικό χυμό φρούτων αντί για γλυκό χυμό ή χυμό κοκτέιλ. Να θυμάστε ότι τα ολόκληρα φρούτα έχουν περισσότερες φυτικές ίνες σε σύγκριση με τον χυμό και επίσης είναι λιγότερο πιθανό να προκαλέσουν φθορά στα παιδικά δόντια.\nΜΩΡΟ ΚΑΙ ΧΥΜΟΙ ΦΡΟΥΤΩΝ\nΜΩΡΟ ΚΑΙ ΦΡΟΥΤΑ\nΜΩΡΟ ΚΑΙ ΦΥΣΙΚΟΙ ΧΥΜΟΙ


Το φαινόμενο ΟΛΥΜΠΙΑΚΟΣ του 21ου αιώνα! - Redaroume.gr\nΑρχική/ΕΡΑΣΙΤΕΧΝΗΣ/Το φαινόμενο ΟΛΥΜΠΙΑΚΟΣ του 21ου αιώνα!\nΤο φαινόμενο ΟΛΥΜΠΙΑΚΟΣ του 21ου αιώνα!\nΛέμε ότι κάποια πράγματα και κάποια συναισθήματα μπορεί να στα χαρίσει μόνο ο αθλητισμός. Και είναι σωστό. Όμως υπάρχουν και κάποια άλλα πράγματα, κάποιες διακρίσεις παραπάνω που δεν στις χαρίζει μόνο ο αθλητισμός, αλλά κάποιες ομάδες φαινόμενο. Μία εξ’ αυτών, δεν μπορεί παρά να είναι ο ΟΛΥΜΠΙΑΚΟΣ ΣΥΝΔΕΣΜΟΣ ΦΙΛΑΘΛΩΝ ΠΕΙΡΑΙΩΣ.\nΟ Ερασιτέχνης Ολυμπιακός, το καμάρι μίας ολόκληρης πόλης, μίας ολόκληρης χώρας, των εκατομμυρίων οπαδών σε όλο τον κόσμο, “μπολιασμένος” από το πνεύμα νικητή που δίνει ο Δαφνοστεφανωμένος Έφηβος και ο Πειραιάς μαζί, έχει ακόμα ένα τμήμα που ξεφεύγει από κάθε λογική. Κι αυτό δεν είναι άλλο από την ομάδα πόλο ανδρών που σήμερα κατέκτησε ακόμα ένα πρωτάθλημα στην ανδρική υδατοσφαίριση, το έβδομο σερί της!\nΤρέλα, παράνοια, μαγεία, Θρίαμβος, Νίκη, Ολυμπιακός! Όλα μαζί φυσικά. Και πως να μην είναι όλα μαζί αφού η αρμάδα του Θοδωρή Βλάχου χαρακτηρίζεται πλέον ως φαινόμενο. Φαινόμενο του 21ου αιώνα! Τι εννοούμε;\nΔιανύουμε ήδη το 19ο έτος του 21ου αιώνα. Ήτοι, 2019. Η ομάδα πόλο ανδρών του Θρύλου έχει ξεπεράσει κάθε λογική και κάθε φαντασία, αφού σε αυτά τα 19 χρόνια έχει κατακτήσει 17 πρωταθλήματα. Ναι καλά διαβάσατε, καλά το θυμάστε αρκετοί. ΔΕΚΑΕΠΤΑ στα δεκαεννιά πρωταθλήματα του 21ου αιώνα! Το λες και φαινόμενο! Το λες κάτι μοναδικό, κάτι συγκλονιστικό, κάτι… ΟΛΥΜΠΙΑΚΟ!


Σφοδρή επίθεση Μητσοτάκη σε Τσίπρα -Καμμένο (video) - ΘΕΣΣΑΛΙΚΗ ΡΑΔΙΟΦΩΝΙΑ ΤΗΛΕΟΡΑΣΗ\nΑΡΧΙΚΗ ΕΙΔΗΣΕΙΣ ΕΘΝΙΚΑ Σφοδρή επίθεση Μητσοτάκη σε Τσίπρα -Καμμένο (video)\nΣφοδρή επίθεση Μητσοτάκη σε Τσίπρα -Καμμένο (video)\n«Ο κ. Τσίπρας είναι εδώ γιατί οφείλει να υπερασπιστεί πρωτίστως τον εαυτό του. Είναι ο ίδιος εξάλλου, που ως πρόεδρος του ΚΥΣΕΑ, υπέγραψε την σκανδαλώδη όπως φαίνεται, σύμβαση πώλησης βλημάτων στην Σαουδική Αραβία», επεσήμανε ο πρόεδρος της ΝΔ. Κυριάκος Μητσοτάκης από το βήμα της Βουλής.\nΚατηγόρησε τον κ. Τσίπρα για την στήριξη που παρέχει στον κυβερνητικό εταίρο. «Που θα φανταζόσασταν στα νιάτα σας, κύριοι του ΣΥΡΙΖΑ, όταν κάνατε αριστερά όνειρα, ότι θα ερχόταν η ώρα να υπερασπιστείτε τον κ. Καμμένο, όχι μόνο για τα καζίνο, όχι μόνο για τις συνομιλίες του με ισοβίτες, αλλά τώρα και για σκανδαλώδεις υποθέσεις πώλησης στρατιωτικού υλικού; πρόσθεσε ο κ. Μητσοτάκης.\n«Ο κ. Τσίπρας πρέπει να υπερασπιστεί τον κ. Καμμένο. Δύο φορές ο κ. Τσίπρας τον επέλεξε για να συγκυβερνήσουν μαζί’ είπε και πρόσθεσε ότι «Τον διάλεξε γιατί απλούστατα ταιριάζουν. Με απλά λόγια το «ήθος» του ενός ταίριαξε με το ύφος του άλλου. Και κατέληξαν όμηροι ο ένας του άλλου. Και όπως ήρθαν μαζί, ξέρουν και ότι μαζί θα φύγουν. Έχετε ταυτιστεί μαζί του για περισσότερα από πέντε χρόνια».\nΑναφερόμενος στον υπουργό Εθνικής Άμυνας τον κατηγόρησε ότι «ντιλάρει» οβίδες και βόμβες στις Αραβικές χώρες με τη βοήθεια μεσαζόντων».\nΚατηγόρησε την κυβέρνηση ότι «θα ελεγχθεί γιατί επιχείρησε να ξεπουλήσει στο σκοτάδι στρατιωτικό υλικό επιστρατεύοντας σκοτεινά πρόσωπα, παρακάμπτοντας νόμιμες διαδικασίες και αντιστρέφοντας την πατέντα Τσοχατζόπουλου. Ο κ.Τσοχατζόπουλος ήταν ο ισχυρός της κυβέρνησης ΠαΣοΚ, σήμερα είναι στη φυλακή. Το 2011 απαγορεύτηκε οποιοσδήποτε μεσάζοντας στις αγοραπωλησίες του υπ. Άμυνας. Εσείς τους ξαναφέρατε. Ο Τσοχατζόπουλος αγόραζε όπλα εσείς πουλάτε» σημείωσε.\nΟ κ. Μητσοτάκης ζήτησε να απαντηθούν τα ακόλουθα έξι ερωτήματα:\n-«Γιατί ενώ η Βουλή είχε εγκρίνει μια συμφωνία πώλησης κυβέρνησης με κυβέρνηση για πώληση αμυντικού υλικού στην Σαουδική Αραβία, εμπλέξατε έναν μεσάζοντα; Για ποιο λόγο χρειάζονταν μεσάζοντες όταν απαγορεύονται ρητά από το νομοθετικό πλαίσιο του 2011.\n– Γιατί υπεγράφη η συμφωνία με τον συγκεκριμένο μεσάζοντα που από το 2014 ενέχεται σε σοβαρές παραβάσεις & του έχει επιβληθεί πρόστιμο από τις ελληνικές αρχές, τη στιγμή που η πρεσβεία μας στο Ριάντ είχε ενημερώσει ότι ο συγκεκριμένος δεν εκπροσωπεί την Σαουδική Αραβία;\n-Υπάρχει ή δεν υπάρχει συμφωνία; Αν υπάρχει γιατί δεν έχουν πιστωθεί στα ταμεία 66 εκατομμύρια ευρώ. Αν δεν υπάρχει ποιος έχει την ευθύνη που χάθηκαν 66 εκατομμύρια ευρώ;\n-Γιατί δεν ενημερώσατε τη Βουλή για την ύπαρξη μεσάζοντα, του διαβόητου Βασίλη Παπαδόπουλου;\n-Η Βουλή έχει συμφωνήσει να πωληθούν 300.000 βλήματα και οι Σαουδάραβες ενδιαφέρονται μόνο για 100.000. Που θα πήγαιναν τα υπόλοιπα 200.000 βλήματα; Σε ποιες τσέπες θα πήγαιναν τα λεφτά από την πώληση αυτών των βλημάτων;\n-Κύριε Τσίπρα συνεχίζετε να στηρίζετε τον κ. Καμμένο; Έχει επιχειρήσει και άλλες δουλειές με το ελληνικό Δημόσιο επί ημερών σας ο κ. Παπαδόπουλος; Τον γνωρίζετε τελικά ή δεν τον γνωρίζετε;»\nΤέλος ο κ. Μητσοτάκης χαρακτήρισε την κυβέρνηση ως «αναξιόπιστη,με πλεόνασμα θράσους».\n«Φεύγουμε με βεβαιότητες», είπε ο πρόεδρος της Αξιωματικής Αντιπολίτευσης στη δευτερολογία του απευθυνόμενος στον πρωθυπουργό, «Φεύγουμε με την απόλυτη βεβαιότητα για την πλήρη πια ταύτιση του κ. Τσίπρα με τον κ. Καμμένο».\nΟ Κυριάκος Μητσοτάκης, μίλησε για αγγαρεία του πρωθυπουργού στη σημερινή συζήτηση και για μια σειρά αντιφάσων, ωστόσο όπως είπε χαρακτηριστικά «Μπρος στον κίνδυνο να χάσετε την καρέκλα υπερασπιστήκατε έστω και με προσποιητό ενθουσιασμό τον κ. Καμμένο».\n«Σήμερα και επίσημα πια μετά και τη δική σας τοποθέτηση όλοι έχουν καταλήξει στο συμπέρασμα ότι αυτό το οποίο αποκαλούσαμε σκάνδαλο Καμμένου, είναι σκάνδαλο Τσίπρα-Καμμένου».\n«Κύριε Τσίπρα δεν τελειώνει εδώ αυτή η υπόθεση. Υπάρχουν εργαλεία κοινοβουλευτικού ελέγχου που θα διερευνήσουν τι έχει συμβεί. Αύριο υπάρχει συνεδρίαση της Επιτροπής Εξοπλισμών. Γιατί κ. Καμμένε δεν ζητάτε να έλθει ο κ. Κυριακίδης, προϊστάμενος της Διεύθυνσης Εξοπλισμών, ή ο κ. Παπαδάκης ή ακόμη και ο κ. Σφακιανάκης. Μήπως είναι καλή ιδέα να ζητήσουμε και από τον κ. Ρουμπάτη, τον διοικητή της ΕΥΠ, να έλθει να μας διαφωτίσει για τον πραγματικό ρόλο του κ. Παπαδόπουλου».\nΔείτε εδώ: Σφοδρή επίθεση Μητσοτάκη σε Τσίπρα -Καμμένο (video)\nΠΡΟΗΓΟΥΜΕΝΟ ΑΡΘΡΟΒόλος Αγώνας για υπεραθλητές 271117\nΕΠΟΜΕΝΟ ΑΡΘΡΟΤσίπρας: «Ούτε κρύβομαι, ούτε εκβιάζομαι κύριε Μητσοτάκη» (video)


Η Κοινωνική Εταιρική Ευθύνη στην Sony Europe - Sony Hellas\nΗ Κοινωνική Εταιρική Ευθύνη στην Sony Europe\nΔελτίο τύπου • Ιούλ 28, 2009 14:41 EEST\nΜια εταιρεία παγκόσμιου βεληνεκούς όπως είναι η Sony αναγνωρίζει και αποδέχεται τις ευθύνες της για τις επερχόμενες γενεές.\nΣτην Sony Europe είμαστε παθιασμένοι με τις δυνατότητες που μπορεί να μας δώσει η δύναμη της τεχνολογίας να μεταμορφώνεται συνεχώς. Σε συνδυασμό με τους μοναδικούς μας πόρους και το αδάμαστο πνεύμα που μας διακατέχει μπορούμε να δράσουμε ως ο καταλύτης μιας αλλαγής και να οδηγήσουμε τον κόσμο στον οποίο ζούμε σε μια επανένωση.\nΗ σφαίρα των δραστηριοτήτων μας είναι τόσο μεγάλη, όσο και το πάθος και η δημιουργικότητα των ανθρώπων που δουλεύουν για εμάς – σε παγκόσμιο ή σε τοπικό επίπεδο. Προσπαθούμε να ελαττώσουμε τις περιβαλλοντικές επιπτώσεις που απορρέουν από την δραστηριότητά μας και ενθαρρύνουμε μεγαλύτερες πρωτοβουλίες που έχουν στόχο την αειφόρο ανάπτυξη. Θα συνεχίσουμε να εστιάζουμε σε αυτούς τους τομείς όπου μπορούμε να κάνουμε τη μεγάλη διαφορά μέσω της τεχνολογίας που διαθέτουμε.\nΗ Εταιρική Κοινωνική Ευθύνη για την Sony Europe γενικά συμπεριλαμβάνει τέσσερα πεδία: τους Εργαζόμενους, την Κοινότητα, το Περιβάλλον και την Ευθύνη του Παραγωγού.\nΟι εργαζόμενοι στη Sony\nΟ εργαζόμενος αποτελεί προτεραιότητα για την Sony Europe και συνειδητοποιούμε την σημαντικότητα της ποικιλότητας, της ανάπτυξης της επικοινωνίας και του βέλτιστου περιβάλλοντος εργασίας.\nΔιασφαλίζουμε το ότι η εταιρεία αφουγκράζεται τον κάθε υπάλληλο με την ευρεία έρευνα μεταξύ των εργαζομένων που πραγματοποιείται κάθε δύο χρόνια, τα αποτελέσματα της οποίας χρησιμοποιούνται για την βελτίωση των συνθηκών εργασίας. Επίσης, ενθαρρύνουμε την προσωπική βελτίωση μέσω του προγράμματος ‘WorkSmart’ (το παρακολουθούν πάνω από 1.800 εργαζόμενοι από το 2006) το οποίο μεταξύ των άλλων βοηθά στην παραγωγικότητα και την καλή φυσική κατάσταση των υπαλλήλων.\nΗ Sony Europe αναγνωρίζει τις ευθύνες της που απορρέουν από τη θέση της ως διεθνούς εταιρείας και ενθαρρύνει όλες τις θυγατρικές της και όλους τους υπαλλήλους της να έχουν ενεργό ρόλο στην δική τους κοινότητα.\nΑκολουθούν μερικά παραδείγματα από προγράμματα και πρωτοβουλίες σε όλη την Ευρώπη:\n«Someone Needs You» [Κάποιος σε χρειάζεται] – ένα διεθνές εσωτερικό πρόγραμμα της Sony που έχει σκοπό να αναβαθμίζει τις σχέσεις μεταξύ μιας μονάδας της εταιρείας και της τοπικής κοινότητας. Η Sony προσέφερε έργο σε πολλές από τις εγκαταστάσεις της στις αντίστοιχες κοινότητες μέσω δράσεων όπως η ανακαίνιση ενός κοινοτικού παιδότοπου, η συνεργασία με την οργάνωση Handicap International για την διάδοση των σπορ, ως μέσο ένταξης και ανάπτυξης αλληλεγγύης σε άτομα με αναπηρίες, και η συμμετοχή σε αγώνα δρόμου για την συγκέντρωση χρημάτων με σκοπό την ενίσχυση του τοπικού νοσοκομείου για παιδιά.\nΠρόγραμμα «Matching Gifts» – Αυτό έχει σαν σκοπό την ενίσχυση της γενναιοδωρίας και της φιλανθρωπίας μεταξύ των εργαζομένων στην εταιρεία. Σύμφωνα με αυτό, όταν ένας εργαζόμενος κάνει μια φιλανθρωπική δωρεά σε ένα ίδρυμα ή λαμβάνει μια πρωτοβουλία που πληροί τις προϋποθέσεις, η εταιρεία προσφέρει μια ισόποση δωρεά.\nΤο Sony Europa Foundation, ιδρύθηκε το 1995 και είναι ένας μη-κερδοσκοπικός οργανισμός. Λειτουργεί σε πανευρωπαϊκή βάση στηρίζοντας πολιτιστικές και φιλανθρωπικές πρωτοβουλίες που έχουν σχέση με την εκπαίδευση, την υγεία και το ευ ζην, τους ανθρώπους που έχουν ανάγκη, καθώς και με την τέχνη και τον πολιτισμό.\nΕυθύνη του παραγωγού\nΚάθε προϊόν της Sony χαρακτηρίζεται από την ποιότητα και την συμμόρφωση με τις προδιαγραφές. Τεχνικές και ποιοτικές προδιαγραφές έχουν τεθεί για όλα τα προϊόντα της Sony ώστε να είναι σίγουρος ο πελάτης ότι αποκτά ένα προϊόν υψηλής ποιότητας και αξιόπιστο, το οποίο μπορεί να χρησιμοποιήσει ανεπιφύλακτα.\nΑπό τον Ιανουάριο του 2004, η Sony προμηθεύεται υλικά αποκλειστικά από εγκεκριμένους συνεργάτες της, τους λεγόμενους Sony Green Partners. Βάσει προγράμματος, ελεγκτές επισκέπτονται συχνά μέλη της εφοδιαστικής αλυσίδας της Sony και ελέγχουν τις ενέργειές τους σχετικά με την διαχείριση των περιβαλλοντικών παραμέτρων, καταγράφοντας λεπτομερώς τη χρήση χημικών ουσιών στα προϊόντα της Sony.\nΣυνεχώς σκεφτόμαστε και επανεκτιμούμε τα προϊόντα μας, τις διαδικασίες παραγωγής και τις πιθανές επιπτώσεις τους στο περιβάλλον – δεν υπάρχει μια και μόνη λύση για να μειωθεί το περιβαλλοντικό μας αποτύπωμα. Εφαρμόζουμε την αρχή του ‘eco-thinking’, της ‘οικολογικής σκέψης’ δηλαδή, σε όλη την αλυσίδα της εμπορικής μας δραστηριότητας: από την προμήθεια των πρώτων υλών μέχρι την παράδοση των προϊόντων στους πελάτες μας.\nΓια περισσότερες πληροφορίες όσον αφορά στις περιβαλλοντικές δράσεις της Sony Europe, επισκεφτείτε την διεύθυνση: www.sony.gr/eco\nΓίνετε παραλήπτης του eco newsletter της Sony\nΤo eco newsletter της Sony είναι ένα τριμηνιαίο ηλεκτρονικό ενημερωτικό δελτίο στο οποίο αναφέρονται τα τελευταία νέα της βιομηχανίας και ειδικότερα της Sony όσον αφορά τον περιβαλλοντικό τομέα. Κάντε κλικ εδώ για να διαβάσετε την τελευταία έκδοση ή απευθυνθείτε στο e-mail info@eco-news.biz εάν επιθυμείτε να συμπεριληφθείτε στην λίστα παραληπτών.\nΓια περισσότερες πληροφορίες όσον αφορά την πολιτική Εταιρικής Κοινωνικής Ευθύνης της Sony κάντε κλικ εδώ